SOS αϋπνία | imommy\nimommy.gr • vita • SOS αϋπνία\nΔΟΛ sites strip | 30 Ιουνίου 2014 | 13:18 | iMommy Team\nΑν πληκτρολογήσουμε στο google τη λέξη αϋπνία, θα μας βγάλει τόσα πολλά αποτελέσματα, που δεν θα προλαβαίνουμε να τα κοιτάξουμε. Αν αναζητήσουμε βιβλία σε σχέση με τα προβλήματα ύπνου στο Amazon, θα βρούμε περισσότερα από 10.000. Και τότε θα αναρωτηθούμε γιατί άραγε. Μπορεί να πηγαίνει κάτι τόσο στραβά στην εποχή μας; Πριν από 100 χρόνια, οι άνθρωποι δεν υπέφεραν από αϋπνίες. Η απάντηση είναι ότι ως κοινωνία έχουμε ξεχάσει πώς να κοιμόμαστε. Αν ρωτήσουμε έναν άνθρωπο που κοιμάται εύκολα και χωρίς προσπάθεια τι κάνει για να τον πάρει ο ύπνος, θα μας απαντήσει: «Τίποτα». Αντίθετα, όσοι υποφέρουν από αϋπνίες θα μας δώσουν μία ολόκληρη λίστα: ακούνε συγκεκριμένη μουσική, απολαμβάνουν χαλαρωτικά αφρόλουτρα, πίνουν ζεστό γάλα, χαμομήλι ή άλλα αφεψήματα, αποφεύγουν την καφεΐνη, δεν κοιμούνται το μεσημέρι… Όλα αυτά, όμως, αντί να διευκολύνουν, δυσχεραίνουν ακόμα περισσότερο την κατάσταση, καθιστούν το ύπνο μια ιεροτελεστία και τον κάνουν ακόμα πιο δύσκολο να επιτευχθεί. Οι σύγχρονοι άνθρωποι ξέρουμε πολύ καλά ότι ο καλός ύπνος είναι πολύ σημαντικός. Χάρη σε αυτόν μπορούμε να αποφύγουμε την παχυσαρκία, τα καρδιαγγειακά προβλήματα, τον διαβήτη, την κατάθλιψη, ακόμα και τα αυτοκινητικά ατυχήματα. Οι ειδικοί, μάλιστα, για να τονίσουν τη σημασία του, λένε χαρακτηριστικά: Μπορούμε να ξεκινήσουμε να παίρνουμε μια πολυβιταμίνη κάθε μέρα από αύριο και για όλη μας τη ζωή και να μη δούμε ιδιαίτερη βελτίωση στη διάθεση και την αντοχή μας. Αν, όμως, κοιμηθούμε καλά σήμερα το βράδυ, ήδη από αύριο θα δούμε πολύ σημαντική διαφορά. Δυστυχώς, όμως, ο καλός και απρόσκοπτος νυχτερινός ύπνος δεν είναι δεδομένος για όλους και κυρίως για όλες μας. Χαρακτηριστικά, μπορούμε να αναφέρουμε ότι 1 στις 4 γυναίκες δυσκολεύεται να την πάρει ο ύπνος τουλάχιστον 3 από τις 7 νύχτες της εβδομάδας, 30% του πληθυσμού βλέπει τακτικά εφιάλτες και ο ένας στους τέσσερις θα θυσίαζε ακόμα και το σεξ για 1 μήνα σε αντάλλαγμα μίας και μόνης νύχτας καλού ύπνου.\n«Το βράδυ με παίρνει ο ύπνος, το πρωί όμως ξυπνάω πριν το ξυπνητήρι»\nΠρόκειται για μια κατάσταση με την οποία κατά πάσα πιθανότητα έχουμε έρθει αντιμέτωποι όλοι σε κάποιες περιόδους της ζωής μας, επειδή μας συνέβαινε κάτι πολύ δυσάρεστο, όπως ένας χωρισμός, κάποιο πρόβλημα υγείας, ο θάνατος ενός αγαπημένου προσώπου, μία απόλυση κ.λπ. Σε μια τέτοια περίπτωση, ξυπνάμε νωρίτερα από το προγραμματισμένο, χωρίς ουσιαστικά να έχουμε ξεκουραστεί, και συχνά ξανασκεφτόμαστε όσα μας απασχολούν μέχρι να σηκωθούμε από το κρεβάτι. Μερικές φορές αυτή η πολύ πρωινή αφύπνιση μπορεί να μας συμβεί και χωρίς να υπάρχει κάποιο προφανές πρόβλημα.\nΤι συμβαίνει Οι ειδικοί εξηγούν ότι το να ξυπνάμε πολύ νωρίς το πρωί είναι συχνά σύμπτωμα κατάθλιψης, επειδή, αν και δεν γνωρίζουν ακριβώς το γιατί, η κατάθλιψη παρουσιάζει συνήθως διακυμάνσεις ανάλογα με την ώρα της ημέρας και έχει παρατηρηθεί ότι έχει πολύ πιο έντονα συμπτώματα το πρωί, γι’ αυτό και συνοδεύεται από πρώιμη αφύπνιση και από κακή διάθεση.\nΗ λύση Στις περιπτώσεις αυτές, επειδή η κατάθλιψη ακόμη κι αν βρίσκεται σε κάποιο πρώιμο στάδιο ή σε λανθάνουσα μορφή χρειάζεται ιατρική και υπεύθυνη προσέγγιση, θα πρέπει, αν το πρόβλημα δεν περάσει από μόνο του και επιμείνει για αρκετό διάστημα, να αναζητήσουμε βοήθεια από έναν ψυχίατρο, προκειμένου να αντιμετωπίσουμε την αιτία και φυσικά τις αϋπνίες αυτού του είδους.\n«Νυστάζω, αλλά όταν ξαπλώνω στο κρεβάτι δεν με παίρνει ο ύπνος»\nΗ αλήθεια είναι ότι δεν ανήκουμε όλοι στους λίγους τυχερούς που πέφτουν αμέσως στις αγκάλες του Μορφέα μόλις ακουμπήσουν το κεφάλι τους στο μαξιλάρι.\nΤι συμβαίνει Όταν δεν μας παίρνει αμέσως ο ύπνος, εκνευριζόμαστε, επειδή φοβόμαστε ότι θα «χάσουμε τον ύπνο μας», και δεν δίνουμε τελικά στον εαυτό μας την ευκαιρία να αποκοιμηθούμε. Μάλιστα, οι ειδικοί εξηγούν ότι είναι απολύτως φυσιολογικό να μας πάρει μέχρι και 30΄ για να κοιμηθούμε.\nΗ λύση Αυτό που επιβάλλεται να κάνουμε είναι να σταματήσουμε να προσπαθούμε. Το να αποκοιμηθούμε είναι μια φυσιολογική διαδικασία που δεν μπορούμε να ελέγξουμε και έτσι κάθε τέτοια προσπάθεια αποβαίνει άκαρπη. Αυτό που μπορούμε να κάνουμε είναι να ηρεμήσουμε: να φανταστούμε μια στατική εικόνα, όπως ένα λιβάδι, μια έρημη αμμουδιά, ή να επικεντρωθούμε στην αναπνοή μας, την απαλή αίσθηση του μαξιλαριού στο μάγουλό μας, του σεντονιού στα πόδια μας… Αν το μυαλό μας «φεύγει», πρέπει να προσπαθήσουμε να το «φέρουμε» πίσω επικεντρώνοντας τη σκέψη μας σε κάτι που μας απορροφά, εμποδίζοντάς μας να σκεφτούμε, όπως για παράδειγμα το να μετράμε προβατάκια ή να λέμε από μέσα μας όσες περισσότερες λέξεις μπορούμε να σκεφτούμε που ξεκινούν από τα διαδοχικά γράμματα του αλφάβητου.\n«Ξυπνάω μέσα στη νύχτα και δεν μπορώ να ξανακοιμηθώ»\nΚάποιοι, ενώ καταφέρνουν να αποκοιμηθούν, ξυπνάνε μετά από λίγες ώρες μέσα στη νύχτα και δυσκολεύονται πολύ μέχρι να τους ξαναπάρει ο ύπνος ή κάποιες φορές δεν καταφέρνουν καν να αποκοιμηθούν ξανά.\nΤι συμβαίνει Ουσιαστικά οι άνθρωποι αυτοί δεν πάσχουν από αϋπνίες, αλλά έχουν κακή ποιότητα ύπνου. Στη διάρκεια της νύχτας όλοι κάνουμε κάποια μικρά ξυπνήματα και μετά ξανακοιμόμαστε χωρίς καν να το αντιλαμβανόμαστε, αν όμως βρισκόμαστε σε υπερένταση, μπορεί μία από αυτές τις φορές να ξυπνήσουμε και να δυσκολευτούμε να ξανακοιμηθούμε.\nΗ λύση Σκόπιμο είναι να παρατηρήσουμε κατ’ αρχάς ποιος είναι ο λόγος για τον οποίο ξυπνάμε μέσα στη νύχτα. Αν, για παράδειγμα, μας ξυπνάει η ανάγκη μας να πάμε στην τουαλέτα, θα πρέπει να αποφεύγουμε τα πολλά υγρά πριν την ώρα του ύπνου κι αν το πρόβλημα επιμένει, χρειάζεται να συμβουλευτούμε έναν ειδικό, αφού κάποιες καταστάσεις, όπως π.χ. ο διαβήτης, η υπερπλασία του προστάτη, η εγκυμοσύνη κ.ά., αυξάνουν την ανάγκη για διούρηση στη διάρκεια της νύχτας. Αν μας ξυπνάει ο φόβος μας και θέλουμε για παράδειγμα να βεβαιωθούμε πως έχουμε κλειδώσει την πόρτα, θα πρέπει πριν πέσουμε για ύπνο να έχουμε ηρεμήσει και να είμαστε σίγουροι πως οι πόρτες είναι κλειστές, τα μάτια της κουζίνας σβηστά κ.λπ. Ένα άλλο ενδεχόμενο είναι να μας ενοχλεί ο σύντροφός μας. Μάλιστα, σύμφωνα με έρευνα του Πανεπιστημίου του Surrey, το 50% των προβλημάτων ύπνου οφείλονται στον σύντροφο με τον οποίο μοιραζόμαστε το κρεβάτι μας, που πιθανώς ροχαλίζει, στριφογυρίζει συνέχεια, διαβάζει με αναμμένο φως ενώ εμείς κοιμόμαστε κ.λπ. Σε μια τέτοια περίπτωση, αν η κακή συνήθεια του συντρόφου που μας στερεί τον ύπνο δεν διορθώνεται, ίσως θα ήταν σκόπιμο να κοιμηθούμε για λίγο χωριστά, προκειμένου να ελέγξουμε αν αυτό θα βελτίωνε την ποιότητα του ύπνου μας. Από την άλλη πλευρά, δεν είναι απίθανο να μην είναι ιδανικές οι συνθήκες στις οποίες κοιμόμαστε, καθώς η πολλή ζέστη, το κρύο, το φως, αλλά και η «κακή» ατμόσφαιρα, μπορούν να επηρεάσουν αρνητικά την ποιότητα του ύπνου μας. Έτσι, για να κάνουμε το δωμάτιό μας ιδανικό για ύπνο, πρέπει να σβήσουμε όλα τα φώτα, να αερίσουμε το σπίτι για 10΄ πριν κοιμηθούμε και αν μας ενοχλούν οι θόρυβοι να φορέσουμε ωτασπίδες. Αν πάλι ξυπνάμε μέσα στη νύχτα χωρίς κάποιον φαινομενικά ιδιαίτερο λόγο, θα πρέπει να προσπαθούμε να ηρεμήσουμε και εν ανάγκη να σηκωθούμε από το κρεβάτι και να κάνουμε κάτι που θα αποσπάσει την προσοχή μας από την αϋπνία. Αν, για παράδειγμα, διαβάσουμε ένα βιβλίο ή δούμε λίγη τηλεόραση, είναι πιθανό να αποκοιμηθούμε ευκολότερα από ό,τι αν καθόμασταν στο κρεβάτι και στριφογυρίζαμε. Αν βέβαια το πρόβλημα παραμένει παρά τα μικρά «κόλπα» που εφαρμόζουμε, θα πρέπει να επισκεφτούμε έναν ειδικό για να μας βοηθήσει.\n«Την ώρα του ύπνου, δεν νυστάζω»\nΠαρά το ότι έχει νυχτώσει κάποιοι συνεχίζουν να νιώθουν ξεκούραστοι και γεμάτοι ενέργεια.\nΤι συμβαίνει Ο ύπνος είναι μια ανάγκη του οργανισμού που δεν μπορούμε να «εκβιάσουμε», αλλά ούτε και να στερηθούμε για πολύ (όταν πια ο οργανισμός μας δεν αντέχει άλλο, είναι βέβαιο ότι θα αποκοιμηθούμε, όσο κι αν προσπαθούμε για το αντίθετο). Βοηθά κυρίως το μυαλό και δευτερευόντως το σώμα να ξεκουραστούν από την προηγούμενη ημέρα και δίνει την ευκαιρία στον εγκέφαλο να επεξεργαστεί τις εμπειρίες και να τις καταχωρίσει.\nΗ λύση Κάποιοι άνθρωποι (π.χ. άνεργοι, άρρωστοι ή ηλικιωμένοι) δεν ασκούν το μυαλό ή το σώμα τους και κατά συνέπεια δυσκολεύονται να κοιμηθούν τα βράδια, επειδή ο οργανισμός τους δεν νιώθει τόσο έντονα την ανάγκη του ύπνου. Αυτοί χρειάζεται να ακονίζουν το μυαλό τους (π.χ. λύνοντας σταυρόλεξα, διαβάζοντας, συζητώντας με άλλους ανθρώπους, βλέποντας τηλεόραση ή ακούγοντας ραδιόφωνο) και να γυμνάζουν το σώμα τους (π.χ. κάνοντας δουλειές του σπιτιού ή βόλτες). Από την άλλη πλευρά, αϋπνία μπορεί να προκαλέσουν συγκεκριμένα φάρμακα (π.χ. ορισμένα αντιυπερτασικά, αντικαταθλιπτικά, αποσυμφορητικά, φάρμακα με κορτιζόνη ή καφεΐνη) που διεγείρουν το κεντρικό νευρικό σύστημα. Όσοι παίρνουν τέτοια φάρμακα θα πρέπει να συμβουλευτούν σχετικά τον γιατρό τους. Πρόβλημα στον ύπνο μπορεί επίσης να έχουν όσοι το παρακάνουν με τον καφέ (πρόσφατη αμερικανική μελέτη έδειξε ότι ακόμα και ένα φλιτζάνι καφέ με το μεσημεριανό μπορεί να επηρεάσει τον βραδινό ύπνο), όσοι κοιμούνται μέχρι αργά το πρωί ή απολαμβάνουν έναν μεσημεριανό υπνάκο, αλλά και όσοι κάνουν πολύ έντονη γυμναστική λίγο πριν κοιμηθούν ή έχουν πόνους που δεν τους αφήνουν να ησυχάσουν.\n«Κοιμάμαι, αλλά βλέπω εφιάλτες και ξυπνάω»\nΌλοι βλέπουμε όνειρα όταν κοιμόμαστε, είτε τα θυμόμαστε είτε όχι. Οι εφιάλτες όμως χαλάνε τον ύπνο μας.\nΤι συμβαίνει Άστατο ύπνο μπορεί να έχουμε αν καταναλώσουμε βαρύ φαγητό αργά το βράδυ, τόσο λόγω της πέψης όσο και λόγω της δυσφορίας από το πολύ φαγητό. Το ίδιο είναι πιθανό να συμβεί και αν έχουμε πιει πολύ πριν κοιμηθούμε. Αν και το λίγο αλκοόλ βοηθά στον ύπνο, η κατανάλωσή του σε μεγάλες ποσότητες μπορεί να προκαλέσει υπερδιέγερση ή δυσφορία.\nΗ λύση Θα πρέπει να αποφεύγουμε τα μεγάλα γεύματα για τουλάχιστον 2-3 ώρες πριν τον ύπνο, αλλά δεν είναι απαραίτητο να πηγαίνουμε για ύπνο εντελώς νηστικοί, αφού η ανησυχία που μας δημιουργεί η πείνα μπορεί να πυροδοτήσει κι αυτή με τη σειρά της προβλήματα αϋπνίας. Καλό είναι να προτιμούμε τις αμυλούχες τροφές και τα γαλακτοκομικά προϊόντα, που λειτουργούν κατά κάποιον τρόπο σαν φυσικά ηρεμιστικά. Αν πάλι βρεθούμε να έχουμε παραφάει, μπορούμε να πιούμε μια σόδα ή ένα αντιόξινο, που βοηθούν την πέψη και ανακουφίζουν από τη δυσφορία. Επίσης, αν έχουμε πιει αρκετά πριν κοιμηθούμε, πρέπει να πιούμε πολύ νερό και να φάμε κάτι, ώστε να αντιμετωπίσουμε τα συμπτώματα της γαστρίτιδας που τυχόν θα προκαλέσει το αλκοόλ. Όμως, αν οι εφιάλτες επιμένουν για μεγάλο χρονικό διάστημα, είναι συχνοί και μας ταλαιπωρούν, θα πρέπει να επισκεφτούμε έναν ειδικό ψυχικής υγείας για να μας βοηθήσει, γιατί κατά πάσα πιθανότητα υποκρύπτεται κάποιο πρόβλημα (π.χ. κατάθλιψη).\nΕΥΧΑΡΙΣΤΟΥΜΕ ΓΙΑ ΤΗ ΣΥΝΕΡΓΑΣΙΑ ΤΟΝ κ. ΓΙΩΡΓΟ ΦΕΡΕΝΤΙΝΟ, γενικό γιατρό.\nΠοιος χυμός χαρίζει υγεία και ομορφιά;\nΟδοντόκρεμα: Κάνει τελικά να την βάζουμε σε σπυράκια;\nΟι καλύτερες πηγές φυτικής πρωτεΐνης για την νηστεία


Αλέξης Τσίπρας - Πρόεδρος κ.ο. ΣΥΡΙΖΑ\n«Ενας κομψός άνδρας που φοράει μπλε, στην απόχρωση του κοβαλτίου, κοστούμι, ασορτί σουέντ loafers και κολλαριστό λευκό πουκάμισο – δίχως γραβάτα – καταλαμβάνει την κεντρική θέση». Κάπως έτσι προσήλθε ο Αλέξης Τσίπρας στη συνάντησή του με τον δημοσιογράφο του περιοδικού «Time» τον περασμένο Ιούλιο. Επειτα από τις εκλογές του Μαΐου και του Ιουνίου, που ανέδειξαν τον ΣΥΡΙΖΑ σε αξιωματική αντιπολίτευση, ο πρόεδρος της Κοινοβουλευτικής Ομάδας του κόμματος αναδείχτηκε σε κάτι περισσότερο από «πρόσωπο της ημέρας».\nΑπό τις καταλήψεις και την ΚΝΕ των αρχών της δεκαετίας του ’90 ως τον Συνασπισμό, την περαιτέρω ριζοσπαστικοποίηση μετά τις κινητοποιήσεις στη Γένοβα, τη «θυελλώδη σχέση» του με τον Αλέκο Αλαβάνο και τέλος την άνοδό του στην ηγεσία της Ανανεωτικής Αριστεράς, όλα καθόρισαν τον σημερινό, 38χρονο Τσίπρα. Είναι ένα αυθεντικό τέκνο της Μεταπολίτευσης και απευθύνεται με αμεσότητα στους ανθρώπους της γενιάς του. Το 2012 υπήρξε η χρονιά που επιχείρησε – και τούτο είναι ένα έργο σε εξέλιξη – να μετριάσει τις ακραίες θέσεις του ΣΥΡΙΖΑ, να αναπτύξει διπλωματικές σχέσεις με τη Λατινική Αμερική και την Ευρώπη και να αναπτύξει ένα υβρίδιο πολιτικής που προσπαθεί να είναι τόσο ριζοσπαστικό όσο μαζικό. Οι επικριτές του μιλούν για «ρεπλίκα» του Ανδρέα Παπανδρέου της δεκαετίας του ’70, ενώ στοιχηματίζουν στην κατάρρευσή του όταν έλθει η ανάπτυξη μετά τη λιτότητα. Αλλοι στοιχηματίζουν με αντίστοιχη θέρμη ότι κάτι τέτοιο δεν πρόκειται να συμβεί. Σε κάθε περίπτωση, πράγματι, ο σύμφωνα με το «Time» κομψός άνδρας καταλαμβάνει κεντρική θέση. (ΤΟ ΒΗΜΑ – Ηλίας Νικολαΐδης)\nΑπέκτησε φανατικούς υποστηρικτές αλλά και φανατικούς εχθρούς (πολιτικά μιλώντας πάντα) στα τρία αυτά χρόνια της ελληνικής κρίσης. Το γεγονός, όμως, είναι ένα: ο Αλέξης Τσίπρας καρπώνεται μια εντυπωσιακή άνοδο στη δημοφιλία του που τον έφερε στη θέση του αρχηγού της αξιωματικής αντιπολίτευσης, ενώ ο ΣΥΡΙΖΑ έγινε το πρώτο κόμμα μετά από 38 ολόκληρα χρόνια και το δεύτερο καθ’ όλη τη διάρκεια της μεταπολίτευσης στις εκλογές της 17ης Νοεμβρίου 1974 αξιωματική αντιπολίτευση αναδείχθηκε η Ένωση Κέντρου) που σπάει το «δίπολο» ΠΑΣΟΚ-ΝΔ. Στις εκλογές της 6ης Μαΐου, ο ΣΥΡΙΖΑ υπό τον Αλέξη Τσίπρα έλαβε ποσοστό 16,78% και αναδείχθηκε δεύτερο κόμμα με διαφορά άνω των 3,5 μονάδων από το τρίτο ΠΑΣΟΚ. Η διαφορά αυτή αυξήθηκε ακόμη περισσότερο στις επαναληπτικές εκλογές όπου ο ΣΥΡΙΖΑ έλαβε ποσοστό 26,89%. Ο ίδιος ο Αλέξης Τσίπρας, έχοντας οδηγήσει τον ΣΥΡΙΖΑ του 4-5% στο σχεδόν 27%, κάνει σχέδια και όνειρα με το κόμμα του στην κυβέρνηση. Θεού θέλοντος και… εκλογικού σώματος επιτρέποντος θα συμπληρώσουμε, ωστόσο, εμείς. (Star.gr)\nΠερισσότερα σε αυτή την κατηγορία: « Αντώνης Σαμαράς - Πρωθυπουργός\tΓιώργος Παπανδρέου - Βουλευτής »


NLP RADIO GR: ΚΑΛΟΚΑΙΡΙΝΗ ΠΕΡΙΟΔΕΙΑ 2018 «ΝΥΧΤΕΣ ΚΑΛΟΚΑΙΡΙΟΥ»\nΗ Ελεωνόρα Ζουγανέλη και φέτος το καλοκαίρι σε μια μεγάλη συναυλία στη Θεσσαλονίκη, στο Θέατρο Δάσους την Τετάρτη 13 Ιουνίου. Μια ακόμα υπέροχη συναυλία, στο πλαίσιο της καλοκαιρινής της περιοδείας, γεμάτη με όλα όσα θέλουμε από την Ελεωνόρα. Ένταση, πάθος, τραγούδι, χαμόγελο, συναισθηματική φόρτιση και εκτόνωση και πολλά ακόμα από μια φωνή που καθηλώνει και μια σκηνική δυναμική παρουσία και προσωπικότητα που εντυπωσιάζει!\n- Ταμείο ΚΘΒΕ - Πλατεία Αριστοτέλους\n- Ταμείο Βασιλικού Θεάτρου.\nΑναρτήθηκε από tasannop στις 1:15 π.μ.


Συνηθισμένο χαρακτηριστικό γνώρισμα\nΑυτήν την σκληρή τοπ σκηνή στεγών κοχυλιών μπορεί να ανοίξουν γρήγορα και να κλείσουν. Μόνο το αυτοκίνητό σας έχει τους διαγώνιους φραγμούς, μπορείτε εγκαταστήσατε τη τοπ σκηνή στεγών μας χωρίς κανένα πρόβλημα. Εκτός αυτού, μπορείτε επίσης να πάρετε awning που μπορεί να προστεθεί στο αυτοκίνητο για να διευρύνει το διάστημα σκηνών. Και προσφέρουμε επίσης ένα στρώμα σφουγγαριών και ένα αργίλιο τηλεσκοπική σκάλα. Εάν θέλετε να κάνετε τη σκηνή σας γίνοντας μοναδικοί, προσφέρουμε επίσης την προσαρμοσμένη υπηρεσία.


Trnovski zvon, Λουμπλιάνα - Κριτικές εστιατορίων - TripAdvisor\nTrnovski zvon, Λουμπλιάνα\nΕυρώπη Σλοβενία Βόρεια Περιφέρεια Καρνιόλα Λουμπλιάνα Εστιατόρια σε Λουμπλιάνα Trnovski zvon\nΝο 313 από 464 στην κατηγορία Εστιατόρια για: Λουμπλιάνα €€ - €€€\nΠίτσα, Ευρωπαϊκή, Ιταλική Eipprova ulica 17, Λουμπλιάνα 1000, Σλοβενία+386 1 283 94 64Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 32 κριτικέςΕξαιρετικό28%Πολύ καλό31%Μέτριο15%Ανεπαρκές12%Πολύ κακό12%30 Νοε 2016“quite tasty for good price”19 Αυγ 2016“Nice location, food is ok”Ώρες εστιατορίου + Προσθήκη ωρώνΚΟΥΖΙΝΕΣ Πίτσα, Ευρωπαϊκή, Ιταλική, Μεσογειακή, Σλοβενική, Κεντρικής Ευρώπης, Κατάλληλο για χορτοφάγουςΤΙΜΗ €€ - €€€ΛΕΠΤΟΜΕΡΕΙΕΣ Eipprova ulica 17, Λουμπλιάνα 1000, ΣλοβενίαΥπηρεσίαΦαγητόΑξίαΑτμόσφαιραΌλες οι λεπτομέρειες Βελτίωση αυτής της καταχώρισης\nΒαθμολογία ταξιδιωτών Εξαιρετικό9Πολύ καλό10Μέτριο5Ανεπαρκές4Πολύ κακό4Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (16)Αγγλικά (27)Ιταλικά (3)Περισσότερες γλώσσες Γλώσσα Ελληνικά (16)Αγγλικά (27)Ιταλικά (3)Γερμανικά (1)Ισπανικά (1)\nzakvacenΦράιμπουργκ Ιμ Μπράισγκαου, Γερμανία267Η κριτική γράφτηκε πριν από 6 ημέρες Einheimischen TreffΜετάφραση Google ΠερισσότεραΕυχαριστούμε, zakvacen Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCharlotte GΜάντσεστερ, Ηνωμένο Βασίλειο4Η κριτική γράφτηκε πριν από 4 εβδομάδες μέσω κινητής συσκευής Excellent mealΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCybomLjubljana21Η κριτική γράφτηκε 9 Απριλίου 2017 μέσω κινητής συσκευής U friendly and long waitΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAndrej DLjubljana, Slovenia114Η κριτική γράφτηκε 1 Δεκεμβρίου 2016 quite tasty for good priceΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nMauroGaggeroCampo Ligure, Ιταλία5413Η κριτική γράφτηκε 9 Σεπτεμβρίου 2016 Pizza a pranzoΜετάφραση Google ΠερισσότεραΕυχαριστούμε, MauroGaggero Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAleksandar SΒελιγράδι, Σερβία930472Η κριτική γράφτηκε 24 Αυγούστου 2016 μέσω κινητής συσκευής Nice place, great foodΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTanja V11826Η κριτική γράφτηκε 19 Αυγούστου 2016 Nice location, food is okΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKobomvelikbomJankoΛουμπλιάνα, Σλοβενία275Η κριτική γράφτηκε 13 Αυγούστου 2016 The Trnovo BellΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nJani R286Η κριτική γράφτηκε 13 Ιουλίου 2016 Beautiful locationΜετάφραση Google ΠερισσότεραΕυχαριστούμε, Jani R Atrotter12346Η κριτική γράφτηκε 5 Ιουλίου 2016 μέσω κινητής συσκευής Decent pizza, fast serviceΜετάφραση Google ΠερισσότεραΕυχαριστούμε, Atrotter Προηγούμενο\nΕνημέρωση καταχώρισης… Στην περιοχή Κοντινά εστιατόριαLe Petit cafe483 κριτικές 0,44 χλμ μακριά Druga Violina730 κριτικές 0,48 χλμ μακριά Pri Skofu266 κριτικές 0,1 χλμ μακριά Manna413 κριτικές 0,1 χλμ μακριά Κοντινά αξιοθέαταOld Square (Stari trg)133 κριτικές 0,49 χλμ μακριά City Museum of Ljubljana64 κριτικές 0,43 χλμ μακριά Plecnik House36 κριτικές 0,14 χλμ μακριά Church of St. James31 κριτικές 0,41 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Trnovski zvon και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\nΠίτσα, Ευρωπαϊκή, Ιταλική, Μεσογειακή, Σλοβενική, Κεντρικής Ευρώπης, Κατάλληλο για χορτοφάγους\nEipprova ulica 17, Λουμπλιάνα 1000, Σλοβενία Τοποθεσία:


Νέος Οργανισμός θα τεθεί σε ισχύ για το Νοσοκομείο Καβάλας – Καβάλα\nΝέος Οργανισμός θα τεθεί σε ισχύ για το Νοσοκομείο Καβάλας\nΣύσκεψη πραγματοποιήθηκε στο Νοσοκομείο Καβάλας για το θέμα της εφαρμογής του Οργανισμού του 2012. Σύμφωνα με τον Διοικητή του Νοσοκομείου κ. Αναστάσιο Καρασαββόγλου μέσα στο 2019 θα τεθεί σε ισχύ ένας νέος Οργανισμός.\nΟ κ. Καρασαββόγλου είπε ότι «ήταν μια ενδιαφέρουσα εκδήλωση και το αποτέλεσμα είναι θετικό διότι όλοι μαζί θα πάμε σε μία διαδικασία υποβολής πρότασης για έναν νέο Οργανισμό του 2019 ο οποίος θα αντικαταστήσει τον Οργανισμό του 2012. Ξεκινάμε σήμερα τις διαδικασίες και θα απευθυνθούμε στη νοσοκομειακή κοινότητα σε όλες τις συνιστώσες της για να καταθέσει τις προτάσεις της, να τις περάσουμε από το Δ.Σ. και να πάρει το δρόμο της για την έγκριση από τα αρμόδια όργανα».\nΓια το θέμα με τις πληρωμές είπε ότι «εάν εφαρμόσουμε τον Οργανισμό του 2012, ορισμένα επιδόματα σε γιατρούς και προϊσταμένους νοσηλευτές τμημάτων δεν θα έπρεπε να τα καταβάλλουμε. Διότι με τον Οργανισμό του ’12 αυτά τα τμήματα είτε καταργούνται, είτε συρρικνώνονται, είτε εντάσσονται ως μονάδες σε κανονικά τμήματα κλπ. Εμείς συνεχίζουμε αυτά να τα πληρώνουμε. Έχουμε την πολιτική κάλυψη από το υπουργείο ότι έτσι πρέπει να κάνουμε και θα συνεχίσουμε επί της ουσίας δηλαδή, να δίνουμε αυτά τα επιδόματα σε ανθρώπους που πραγματικά δουλεύουν και εκτελούν χρέη προϊσταμένου.\nΟι πληροφορίες λένε ότι στο παρελθόν δεν έχει υπάρξει ανάλογη κάλυψη από προηγούμενες κυβερνήσεις. Από το 2012 δηλαδή και μετά δεν βρέθηκε άλλη πολιτική ηγεσία του υπουργείου να καταθέσει επίσημο έγγραφο που να λέει ότι μην εφαρμόζετε τον Οργανισμό του 2012, προχωρήστε».\n← Δεύτερο πανελλήνιο βραβείο για την ιστοσελίδα Visit Kavala στον ετήσιο διαγωνισμό της Ένωσης Εταιρειών Διαφήμισης και Επικοινωνίας Ελλάδας\nΝέα παράταση ακινησίας ζήτησε η ναυτιλιακή εταιρεία του υδροπτέρυγου →


Φυτώρια ΚΕΝΤΙΑ - Εμφάνιση άρθρων βάσει ετικέτας: Συντηρηση κωνοφόρων δέντρών\nΕμφάνιση άρθρων βάσει ετικέτας: Συντηρηση κωνοφόρων δέντρών\nΠέμπτη, 08 Αυγούστου 2019 14:13\nΤο καλοκαίρι είναι σίγουρα η χειρότερη εποχή για μερικές κατηγορίες φυτών και δέντρων που δείχνουν να επηρέάζονται δραματικά από τις αντίξοες συνθήκες προς την αρνητική κατεύθυνση, πολύ περισσότερο τότε από οτι στην αντίστοιχη χειμερινή περίοδο. Μια τέτοια κατηγορία είναι και τα κωνοφόρα, μια οικογένεια δέντρων καιι θάμνων εξωτερικού χώρου με τεράστια ανθεκτικότητα που διαθέτει σκούρο πράσινο σκληρό στην υφή φύλλωμα με πυκνή διάταξη που ζεί σε βουνά και διάφορα ορεινά μέρη κάθώς αγαπά το κρύο και τις χαμηλές θερμοκρασίες της ξηρής χειμωνιάτικης ατμόσφαιρας. Οι τούγιες, τά λέιλαντ, τα έλατα, οι αριζόνες ζούν κάί αναπτύσσονται σε δροσερά και συνήθως προσήλια μέρη όπου τα επίπεδα υγρασίας είναι αρκετά χαμηλά όλο το χρόνο. Η απότομη αύξηση της ζέστης και οι εναλλαγές της με τις βροχές και τον έντονο καλοκαιρινό ήλιο, είναι ο μεγαλύτερος εχθρός των κωνοφόρων. Εμφανίζουν συμπτώμάτά μερικής ξήρανσης και αφυδάτωσης, που τις περισσότερες φορές καταλήγουν σε εντονότερα φαινόμενα ολικής καταστροφής, καθώς προκειται για μια ασθένεία που ονομάζεται φυτόφθορα και τα οδηγεί με μαθηματική ακρίβεια στον μαρασμό. Πολλές φορές η φυτόφθορα δεν προχωρά αμέσως, ούτε με εμφανείς ρυθμόύς, σε τελικό στάδιο όμως, είναι σχεδόν ανίκητη. Τρόποι αντιμετώπισης με σίγουρα αποτέλέσματα δυστυχώς δεν υπάρχουν. Ώστόσο δύο είναι οι λύσεις. Πρώτα και κυριώτερα οι προληπτικοί ψεκασμοί 2 με 3 φορές ετησίως με μείγματα φαρμάκων, προκειμένου να θωρακιστεί το δέντρο και να προληφθεί η ασθένεια εν τη γενέση της. Σε πολλά τουριστικά καταλύμματα και εξοχικά σπίτια όπου η πλειονότητα των φυτών ανήκουν στην κατηγορία των κωνοφόρων, οι προληπτικοί αυτοί ψεκασμόί έχουν σώσει τα δέντρα, χαρίζοντας τους υγιεία και ομορφιά για πολλά πολλά χρόνια. Άλλωστε η ποσότητα και η σύσταση των σκευασμάτων αυτών δεν εμπνέει κανένα κίνδυνο για κανέναν, καθώς είναι σε μικρή δόση που διαχέεται εύκολα και γρήγορα στην ατμόσφαιρα. Δεύτερον μετά την προσβολή του φυτού κάθε επίμονη ρίψη φαρμάκων δεν είναι και τόσο ενδεδειγμένη όσό φαίνεται. Η καλύτερη λύση έίναι ο συνδυασμός της θεραπείας των σκευασμάτων με ένα δραστικό κλάδεμα από ανθρωπους που γνωρίζουν και εχουν την ανάλογη εμπειρία. Πολλές φορές τέτοια κλαδέματα σε μεγάλης ηλικίας φυτά είναι άκρως αναζωογωτικά και σωτήρια, συμβάλλοντας κατά πολύ στη μετέπειτα υγιή τους εμφάνιση. Τέλος, πολύ σημαντικό παραμένει το θέμα του ριζοποτίσματος με μυκητοκτόνα 2 φορές ετησίως κυρίως σε σημεία που τα κωνοφόρα έχουν φυτευτέί κοντά σε γκαζόν. Η ποσότητα του νερού που χρειάζεται το γρασίδι για να πρασινίσει μπορεί να αποβεί μοιραία για τό ριζικό σύστημα των δέντρων που είναι τοποθετημένα κοντά του. Πάντα ωστόσο υπάρχει και ένα μικρό χαντάκι χώματος ανάμεσα σε φυτά και γκαζόν σύμφωνα με το εγχειρίδιο του καλού κηπουρού. Ένα τέτοιο κομμάτι ίσως απορροφήσει με επιτυχία το επιπλέόν νερό, ώστε η τελική ποσότητα.που θά φτάσει στις ρίζες του να είναι όσο το δυνατόν η μικρότερη. Λιπάσματα και λοιπά ενισχυτικά δέν ενδείκνυνται για τους καλοκαιρινούς μήνες, λόγω της υπερευαισθησίας των κωνοφόρων στη ζέστη. Καλύτερα να χρησιμοποιούνται όλο τον υπολοιπο καιρό και ειδικά την Άνοιξη.


MR CITY - EPISODE 7\nBy citychannel / October 16, 2019\nMR CITY – EPISODE 7\nΚαλωσορίσατε σε ακόμα μια εκπομπή Mr City. Σήμερα 16 Οκτωβρίου δίνουμε σε εσάς ιδέες για ένα τέλειο Σ/Κ. Let’s share…\nΚαλωσορίσατε σε ακόμα μια εκπομπή Mr City. Σήμερα 16 Οκτωβρίου δίνουμε σε εσάς ιδέες για ένα τέλειο Σ/Κ.\nLet’s share Nicosia. Ένα Κυνήγι θησαυρού που θα διοργανωθεί στη Λευκωσία το Σάββατο 19 Οκτωβρίου 2019 στις 10.30 π.μ. όπου άτομα, ομάδες, οικογένειες, φίλοι, κ.λπ. καλούνται να έρθουν και να μοιραστούν σημεία πολιτιστικής κληρονομιάς ή σημεία αναφοράς της πόλης με ένα διασκεδαστικό τρόπο. Σημείο συνάντησης το Λεβέντειο Δημοτικό Μουσείο Λευκωσίας. Κατά τη διάρκειου του παιχνιδιού οι συμμετέχοντες καλούνται να δημοσιεύσουν φωτογραφίες, από σημεία της Λευκωσίας σε Facebook, Instagram, Twitter χρησιμοποιώντας τις λέξεις κλειδιά #DIGINV #DIGINVCyprus #DIGINVNicosia. Στις φωτογραφίες μπορούν να εμφανίζονται και τα άτομα της ομάδας ή μπορεί να χρησιμοποιείται η μάσκα της εκδήλωσης. Η συμμετοχή είναι δωρεάν.\nΈνα συναρπαστικό Σαββατοκύριακο μουσικών ήχων που παράγονται από το ανθρώπινο στόμα! Το πρώτο Πρωτάθλημα Beatbox Κύπρου συμβαίνει! Για πρώτη φορά, η κοινότητα beatbox της Κύπρου θα συγκεντρωθεί για ένα συναρπαστικό Σαββατοκύριακο δράσης. Το Cyprus Beatbox υπόσχεται ένα αξέχαστο ταξίδι στον συναρπαστικό κόσμο της τέχνης της δημιουργίας μουσικής, χρησιμοποιώντας μόνο το ανθρώπινο στόμα. Σάββατο 19 και Κυριακή 20 Οκτωβρίου στην Φανερωμένη της Λευκωσίας. Είσοδος για τους θεατές 5 ευρώ και για τους συμμετέχοντες 8 ευρώ.\n«Πότε υπήρξατε; Τι είδους ζωή ζούσατε; » Ένα ταξίδι πνευματικής οδού. Μια θεατρική εμπειρία με τρεις στάσεις: Κόλαση, Καθαρισμός και Ουρανό. Η σκηνοθέτης Αργυρό Χιώτη και ο Όμιλος Θεάτρου ΒΑΣΙΣΤΑΣ παρουσιάζουν τη μνημειώδη «οραματική αυτοβιογραφία» του Ντάντε, το φανταστικό του ταξίδι μέσα από το βασίλειο των νεκρών. Πέμπτη 17 Οκτωβρίου στις 8.30 το βράδυ στο Δημοτικό Θέατρο Λευκωσίας.\nΑυτά είχαμε σήμερα στο MR CITY για προτάσεις και ιδέες που ξεχωρίζουν επισκεφθείτε την ιστοσελίδα μας και μείνετε ενημερωμένοι. Καλο Σ/Κ σε όλους!!!\n– Let’s Share Nicosia: 19/10, 22661475, Λεβέντειο Δημοτικό Μουσείο, Οδός Ιπποκράτους 15-17\n– 1st Cyprus Beatbox Championship: 19-20/10, Multiple locations.\n– Θεία Κωμωδία: 17/10, Δημοτικό Θέατρο Λευκωσίας, 22664028.\nCategories: ΕΝ ΔΗΜΩ, ΕΞΟΔΟΣ, ΘΕΑΤΡΟ Tags: EPISODE 7, MR CITY


Κρασί Λευκό Γλυκό Σάμος Vin doux.\nΛευκό Γλυκό Μοσχάτο\nΤο Vin Doux, που ανήκει στην κατηγορία των Vins de Liqueurs, είναι το πιο δημοφιλές κρασί της Σάμου! Τόσο η όψη, όσο και η οσμή του είναι ιδιαίτερα ελκυστική, με ανοιχτόχρωμο χρυσαφί χρώμα και αρώματα μαρμελάδας βερίκοκου, υπερβολικά ώριμου πεπονιού και νύξεις καραμέλας βουτύρου να δεσπόζουν. Η πρώτη επαφή με το στόμα είναι εκρηκτική, με μια πανδαισία αρωμάτων γεύσης, που περιστρέφεται γύρω από το μοσχάτο σταφύλι, εκφρασμένη με εξαιρετικά φρέσκο τρόπο.\nΤο Vin Doux είναι ένα κρασί που διατηρεί όλο το πρωτογενές άρωμα του μοσχάτου και σε παροτρύνει να το απολαύσεις λαίμαργα, με μεγάλες γουλιές.\nΕίναι ο απόλυτος συνοδός του ώριμου πεπονιού, αλλά προσφέρεται για πολλούς συνδυασμούς φαγητών ή γλυκών.\nΑνανάς σε ροδέλα Διατίθεται σε διάφανη συσκευασία των: 250, 500 και 1000 γραμμάρια.


Βόλος: Δεν ψήθηκαν τα εκτάκια για δωρεάν μάσκες γιατί είναι... - Provocateur\nΓενικά, γελάμε για να μη κλαίμε μέχρι να πάθουμε αναρρόφηση.\nΤο πώς μας πάει το 2020, είναι γενικά γνωστό. Το πώς πάει η σχολική σεζόν που ξεκίνησε είναι επίσης γνωστό. Πανδημία και πιτσιρίκια παίζουν ανέμελα στο πραύλιο με μάσκες αλεξίπτωτα, παγουρίνια μια σταλιά και γενικά όρεξη να έχεις να απορείς για τον τρόπο που ακόμη ζούμε.\nΣύνδεση όμως τώρα με τον πανέμορφο Βόλο, εκεί που η ζωή δεν σταματά να μας εκπλήσει και που στις 30 Σεπτεμβρίου, οι μαθητές του δημοτικού σχολείου παρέλαβαν τις πρώτες δωρεάν μάσκες, που εστάλησαν στο σχολείο μέσα σε ξεχωριστές κούτες. Σε κάθε μία αυτές υπήρχαν μάσκες διαφορετικού χρώματος.\nΌπως μεταδίδει ο "Ταχυδρόμος", ένα τμήμα της έκτης δημοτικού πήρε στο σύνολό του μάσκες χρώματος ροζ και τα κορίτσια της τάξης δεν εξέφρασαν αντιδράσεις, αλλά τα αγόρια "αρνήθηκαν να τις βάλουν, τις άφησαν στο σακουλάκι και εξακολουθούν να πηγαίνουν σχολείο κάνοντας χρήση είτε της δικής τους υφασμάτινης μάσκας, είτε της αντίστοιχης μιας χρήσης".


Η ζωή του Σταύρου Θεοδωράκη μετά το Ποτάμι -Τι σχεδιάζει, τι στέκι ανοίγει - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΤι είναι, λοιπόν, ο Σταύρος Θεοδωράκης; Ο χρήστης καλείται να απαντήσει, ο ίδιος όμως ο Θεοδωράκης δεν δίνει σήμερα μια ακριβή απάντηση. Στα εγκαίνια της έκθεσης του σκιτσογράφου Δημήτρη Χαντζόπουλου, στην Γκαλερί Ζουμπουλάκη την περασμένη Πέμπτη, ο Θεοδωράκης έφτασε από τους πρώτους (και έφυγε από τους πρώτους). Αμέσως δημιουργήθηκε ένα μικρό πηγαδάκι γύρω του. «Τι θα κάνεις;», «τέρμα η πολιτική;». Ο Θεοδωράκης απάντησε με μια μεταφορά από αυτές που αγαπά να κάνει: «Είναι σαν να χωρίζεις από μια γυναίκα που αγαπούσες πολύ. Δεν μπορείς να πεις ότι δεν θα ξαναπεράσεις ποτέ από τη γειτονιά της. Όσο κι αν σε έχει πικράνει, ξέρεις ότι μια μέρα μπορεί να βρεθείς ξανά στον δρόμο της». «Και το Ποτάμι; Κλείνει; Γι’ αυτό αδειάσατε το ταμείο; Γιατί έδωσες μισό εκατομμύριο στο ΕΚΠΑ;». Ο Θεοδωράκης, αντί απάντησης, χαμογέλασε και το πηγαδάκι διαλύθηκε.\nΈνας άνθρωπος, όμως, που μεγάλωσε στον αληθινό κόσμο δεν γνώριζε ότι το Ποτάμι δεν θα έμπαινε στην Ευρωβουλή; «Πίστευα ότι ήμασταν γύρω στο 2,5%. Αρκετοί δημοσκόποι μάς έλεγαν ότι υπάρχει κόσμος που “το σκέφτεται”. Επιστρατεύσαμε ό,τι δυνάμεις είχαμε και δεν είχαμε για να πείσουμε τους αμφιταλαντευόμενους. Εγώ προσωπικά πήγα σε 100 πόλεις. Το αποτέλεσμα δείχνει όμως ότι δεν τους έπεισα». Με αυτά περίπου τα λόγια «απολογήθηκε» το βράδυ της ήττας στον κόσμο του Ποταμιού – η Σεβαστουπόλεως είχε γεμίσει με στελέχη και φίλους βουρκωμένους. Ο ίδιος φαινόταν ψύχραιμος, αλλά για αρκετές από τις επόμενες μέρες πήγαινε στο γραφείο με κόκκινα μάτια. Ήταν οι μέρες που έκανε παρέα μόνο με τον πιστό του σκύλο, Σήφη. Τον μεγαλόσωμο κυνηγό που μαζί τρέχουν τα πρωινά σε πάρκα και λόφους.\n«Στην Ελλάδα πάσχουμε από θανατολαγνεία», θα πει στο πρώτο Πολιτικό Συμβούλιο μετά τις ευρωεκλογές. Και θα εξηγήσει: «Περνούσα έξω από ένα σχολείο με δεκάδες γονείς μαζεμένους να περιμένουν τα παιδιά τους να τελειώσουν τις εξετάσεις. Τρέχαμε σχεδόν με τον Σήφη, αλλά μια κυρία είχε όρεξη για κουβέντα. “Κακώς δεν κατεβαίνετε στις εκλογές”. “Στις εθνικές εκλογές θα σας ψηφίζαμε”, πρόσθεσε ένας κύριος. “Ναι, το Ποτάμι δεν πρέπει να λείψει”, συμπλήρωσε μια άλλη κυρία. Για να μη σας τα πολυλογώ, οι τριάντα από τους πενήντα γονείς έπαιρναν όρκο ότι θα μας ψήφιζαν στις εθνικές εκλογές. Ένιωσα σαν να ήμουν σε κηδεία που όλοι εκ των υστέρων λένε τι καλός που ήταν ο μακαρίτης».\n«Δεν διαγράφω τηλέφωνα, ούτε καν των πεθαμένων», μου απάντησε. Ο Σταύρος Θεοδωράκης, είναι φανερό, δεν καίγεται να πάρει το αίμα του πίσω. Και όμως, εγώ πιστεύω ότι ξανά μια μέρα, λίγα χρόνια μετά, θα ξυπνήσουμε με την είδηση της επιστροφής του Σταύρου Θεοδωράκη. Στη δημοσιογραφία; Στην πολιτική; Θα δείξει στη γειτονιά ποιας «γυναίκας» δεν μπόρεσε να αντισταθεί\nΠηγή: iefimerida.gr – https://www.iefimerida.gr/politiki/stayros-theodorakis-potami-epiheirisi\nNext story Δ. Μάρδας: Συνάντηση εργασίας με τον Δήμαρχo Θερμαϊκού\nPrevious story Φωτιά σε κάμπινγκ στη Θεσσαλονίκη: Νεκρή μια γυναίκα σε τροχόσπιτο


Κρούσμα κορωνοϊού στην Ζαλγκίρις - ebasket.gr\nΚεντρική Διεθνή Κρούσμα κορωνοϊού στην Ζαλγκίρις\nΔημοσίευση στις 03/03 21:27\nΘύμα του κορωνοϊού έπεσε και η Ζαλγκίρις, η οποία με επίσημη ανακοίνωση γνωστοποίησε ότι ένα μέλος του επιτελείου της βρέθηκε θετικό στον ιό. Το εν λόγο μέλος δεν ένιωθε καλά τις προηγούμενες μέρες και μετά τα τεστ που έγιναν σήμερα διαγνώστηκε θετικός.\nΌλα τα υπόλοιπα τεστ των παικτών και του επιτελείου έβγαλαν αρνητικό αποτέλεσμα, ενώ όπως επεσήμανε η ομάδα, στα τεστ της Δευτέρας (πριν τον αγώνα με την Βιλερμπάν) το τωρινό θετικό τεστ ήταν αρνητικό.\nΤέλος, με βάση το πρωτόκολλο της Ευρωλίγκας, όσοι έχουν δύο αρνητικά τεστ 48 ώρες πριν από κάποιο παιχνίδι, μπορούν να συνεχίζουν να προετοιμάζονται για το επόμενο παιχνίδι, ως εκ τούτου συνεχίζεται η προετοιμασία για το παιχνίδι με την Αρμάνι, αναφέρει κλείνοντας η ανακοίνωση της Ζαλγκίρις.\nΠροηγούμενο «Σοκ» στην Αρμάνι: Νοκ άουτ για ένα μήνα ο Ντιλέινι!\nΕπόμενο Μπασκόνια – Ολυμπιακός 91-66: Ερυθρόλευκος διασυρμός στην Βιτόρια


Καβγάδες ζευγαριών: Γυρνά κουρασμένος το βράδυ και δε μου δίνει σημασία - BORO από την ΑΝΝΑ ΔΡΟΥΖΑ - boro.gr\nΑρχική / Σεξ / Ζευγάρι / Καβγάδες ζευγαριών: Γυρνά κουρασμένος το βράδυ και δε μου δίνει σημασία\nΚαβγάδες ζευγαριών: Γυρνά κουρασμένος το βράδυ και δε μου δίνει σημασία\nΟκτώβριος 29, 2013 Ζευγάρι\nΕίμαι 30 χρονών και εγώ και ο σύζυγός μου. Είμαστε 4 χρόνια μαζί και κάτι μήνες όμως, παντρεμένοι. Αντιμετωπίσαμε πολλά προβλήματα μαζί και ακόμα αντιμετωπίζουμε οικονομικά οικογενειακά κλπ Αυτό που μας συμβαίνει είναι ότι τσακωνόμαστε σχεδόν καθημερινά. Αυτό με κάνει δυστυχισμένη επηρεάζει την σεξουαλική μας ζωή και με κάνει καταθλιπτική Εγώ είμαι άτομο που θέλω να συζητώ του ξεκαθαρίζω συνέχεια τι έχω ανάγκη αλλά ο άντρας μου είναι πολύ εγωιστής Πιστεύω με έχει δεδομένη διότι δεν βρίσκω άλλη εξήγηση γιατί να μην προσπαθεί περισσότερο για την σχέση μας. Ενώ λέει πως με λατρεύει και δεν μπορεί να ζήσει μακριά μου εν τούτης εγώ κάποιες στιγμές δεν το νιώθω καθόλου. Για να μου δώσει αγάπη και σημασία θέλει ανταλλάγματα. Αν εγώ είμαι κακόκεφη την στιγμή που θα με προσεγγίσει δεν θα το ξανακάνει.\nΈχω κουραστεί να είμαι εγώ η δυνατή πάντα. Όταν είμαι καλά εγω ψυχολογικά τα βρίσκουμε μια χαρά Όταν εγω δεν είμαι κάλα δεν μπορεί να μου αλλάξει την ψυχολογία μου Δεν λέω ότι είμαι αλάνθαστη αλλά είμαι πολυ πιο ώριμη από αυτόν και στις συζητήσεις μας πολλές φορές άθελα μου φαίνεται πως έχει πάντα αυτός άδικο Είναι όμως πολύ εγωιστής και κρατά πολύ εύκολα κακία Εγώ ξέρω πως όταν αγαπάς τον άλλον δεν έχεις εγωισμό Δεν είμαι ευτυχισμένη δίπλα του και του το είπα πολλές φορές Και αντί να κάνει κάτι γι αυτό το παράπονο πεισμώνει. Προσβάλλεται πολύ εύκολα και το ξέρω Δεν θέλω να τον θίγω αλλά δεν έχω και άλλο τρόπο να λύσω τα προβλήματα μας εκτός από την συζήτηση Δεν ξέρω πως να σώσω αυτόν τον γάμο Νιώθω ότι μετρά κατά γράμμα τι θα μου δώσει και αν το πάρει πίσω Λόγω δουλειάς του λείπει πολλές ώρες από το σπίτι έρχεται πολύ κουρασμένος Εγώ όμως έχω ανάγκη την σημασία του να πούμε τα νέα μας κτλ αλλά αυτός θέλει να ξεκουραστεί Μπορεί καθώς του μιλώ για παράδειγμα να αποκοιμηθεί Καταλαβαίνω ότι δουλεύει βάρδιες και στέκεται πολλές ώρες αλλά είμαι και εγώ γυναίκα και άνθρωπος και έχω ανάγκη να νιώθω ξεχωριστή Παλιά τα πράγματα ήταν διαφορετικά…\nΜου έκανε εκπλήξεις με διεκδικούσε κάλυπτε τις ανάγκες μου. Τώρα όμως και τα πιο απλά πράματα δεν τα κάνει Μια η ξεκούραση μια το χόμπυ του έχω κουραστεί Μήπως δεν τον αγαπώ πραγματικά Δεν μπορώ να δεχτώ κάποια πράγματα Ενώ τις περισσότερες φόρες κάνω το πρώτο βήμα τώρα έχω κουραστεί σε σημείο που αναρωτιέμαι μήπως δεν τον αγαπώ Ενημερωτικά να σας πω ότι τον άντρα μου τον ξέρω 15 χρόνια είναι ξάδερφος του γαμπρού μου και ήμασταν ξανά μαζί 2 φορές όταν ήμασταν έφηβοι. Είναι ο δεύτερός μου γάμος και φοβάμαι ότι απέτυχα πάλι. Ο άντρας μου με αγαπούσε πάντα και την ημέρα του πρώτου μου γάμου αυτός έκλεγε Επίσης με περίμενε όπως λέει τόσα χρόνια Απλά σας τα λέω αυτά για να έχετε μια πιο σαφή εικόνα Δεν ξέρω τι να κάνω Νιώθω πως δεν θα αντέξουμε Ακόμα δεν έχουμε μωρά και φοβάμαι για το μέλλον Σας ευχαριστώ.\nΑγαπητή αναγνώστρια. Απευθύναμε το ερώτημά σας στον ψυχοθεραπευτή- ψυχολόγο, κύριο Δημήτρη Κατσαρό.\nΑπό όσα διαβάζω δεν μπορώ να πω ότι δεν υπάρχει αγάπη και πάθος σε αυτή τη σχέση. Απλά αυτή η αγάπη ίσως καλύπτεται πάρα πολύ από τις ατομικές ανάγκες που βγαίνουν λίγο άγαρμπα στην επιφάνεια. Όταν ο σύζυγος για παράδειγμα είναι πολύ κουρασμένος δείχνει τη νύστα και την κούρασή του πολύ απροκάλυπτα στη γυναίκα του, εκείνη θέλει σημασία και στεναχωριέται όταν εκείνος δεν την δείχνει. Υπάρχει μια στεναχώρια με τις ανάγκες και οι ανάγκες αυτές εμφανίζονται σαν επιτακτικές.\nΕίναι ένα σύνηθες πρόβλημα το να θέλουμε να περάσουμε στη σχέση χρόνο μαζί, παράλληλα να διατηρήσουμε και τον προσωπικό μας χώρο και ταυτόχρονα να φέρουμε εις πέρας και τις δουλειές, τις υποχρεώσεις. Μια κατάσταση δύσκολη που αφορά τα περισσότερα σύγχρονα ζευγάρια.\nΑυτό που χρειάζεται ένα ζευγάρι σε τέτοιες περιπτώσεις είναι να διαθέσουν και οι δυο λίγο χρόνο. Να βρούμε ο καθένας λίγο χρόνο και χώρο ο καθένας για τον εαυτό του, να δημιουργήσουμε έναν χώρο δικό μας χωρίς να έχουμε την αίσθηση ότι κάποιος θα εισβάλλει μέσα για να μπορέσουμε στη συνέχεια να αντιληφθούμε και τις ανάγκες του άλλου. Προσέξτε όμως! Τια ανάγκες όμως όχι σαν επιτακτικές αλλά σαν κάτι που είμαστε διατεθειμένοι να καλύψουμε και θα πάρουμε και εμείς χαρά από αυτό. Στην ουσία η έλλειψη χαράς μέσα στη σχέση και τα προβλήματα προκύπτουν από το γεγονός ότι βιώνουμε τη σχέση αυτή σαν απειλή. Η σύντροφος έρχεται και μας χαϊδεύει και εμείς νιώθουμε περίεργα, λέμε μα δεν καταλαβαίνει πόσο κουρασμένος είμαι; Και όσο πιο πολύ το συνηθίζουμε αυτό τόσο πιο απροκάλυπτα βγαίνουν αυτά τα συναισθήματα.\nΚαι βέβαια πάντα υπάρχει και μια σύγκριση με το παρελθόν. Γιατί συμβαίνει τώρα αι όχι τότε; Γιατί παλιά με διεκδικούσε; Γιατί δε μου χαμογελά; Δηλαδή είναι σαν να επιδιώκεται το να είναι εκτός τόπου και χρόνου η σχέση, σαν να μην υπάρχουν η κούραση, ο κορεσμός, ακόμα και η υγιής βαρεμάρα! Είναι λογικό να βαριέσαι να είσαι συνέχεια με έναν άνθρωπο, αυτό δεν είναι κακό, ας μη νιώθουμε ενοχές. Αν είμαστε ενοχικοί θα νιώθουμε και άσχημα όταν μας το λένε και άσχημα να το πούμε.\nΑν αυτή η κατάσταση κρατά πολύ, καλό είναι να κάνουμε ένα διάλειμμα. Ένα διάλειμμα αγάπης του στυλ: «Κοίταξε να δεις πάρε το χρόνο σου, κάνε τα πράγματα που θες» αλλά με την προϋπόθεση ότι οι σύντροφοι μένουν εκεί, «εγώ θα είμαι εκεί θα σε περιμένω». Γιατί αν δεν είναι εκεί η σχέση θα τερματιστεί. Ας κρατήσει και δυο και τρεις εβδομάδες αρκεί να ξεκουραστούν και οι δυο. Είναι πολύ σημαντικό για μια σχέση. Το να μπορούμε να είμαστε μαζί με μια/ με έναν σύντροφο αλλά και να παλινδρομούμε στον εαυτό μας. Και όταν παλινδρομούμε να ξέρουμε ότι εκείνος/η είναι εκεί.\nΌσο για τους καβγάδες και το ότι η αναγνώστρια μας αναφέρει το ότι ο άνδρας της δεν προσπαθεί υπάρχει μια έλλειψη επικοινωνίας. Χρειάζεται κουβέντα να δουν τι σημαίνει για τον ένα και για τον άλλο προσπαθώ; Τι σημαίνει δεν με διεκδικείς; Για να μη χαθούν στη μετάφραση. Γιατί μπορεί να ζουν και μια μετάβαση από τον έρωτα στην αγάπη. Και ξέρετε, αυτό είναι το μεγάλο τεστ για όλες τις σχέσεις. Το αν θα υπάρχει μετάβαση στη συνήθεια ή στην αγάπη.


Θα γίνει η Τουρκία παιδική χαρά για Ρώσους ολιγάρχες; Το ριψοκίνδυνο στοίχημα | Moneyreview.gr\nBusiness & Finance Τετάρτη 30/03/2022, 12:46 NEWSROOM\nΘα γίνει η Τουρκία παιδική χαρά για Ρώσους ολιγάρχες; Το ριψοκίνδυνο στοίχημα\nΤο Eclipse του Αμπράμοβιτς στην Τουρκία.\n30 Μαρτίου, 2022 Τε 30/03/2022, 12:46\nΟ πλούτος των Ρώσων ολιγαρχών αναζητά ένα νέο σπίτι και η Τουρκία σπεύδει να παίξει τον ρόλο του καλού οικοδεσπότη.\nΟ Τούρκος υπουργός Εξωτερικών Μεβλούτ Τσαβούσογλου είπε στο CNBC το Σάββατο ότι θα καλωσόριζε στην Τουρκία τους Ρώσους ολιγάρχες που αντιμετωπίζουν κυρώσεις, τόσο ως τουρίστες όσο και ως επενδυτές, εφόσον οι επιχειρήσεις τους συμμορφώνονται με το διεθνές δίκαιο.\nΜία ημέρα νωρίτερα, ο Τούρκος πρόεδρος Ρετζέπ Ταγίπ Ερντογάν είπε ότι «συγκεκριμένες ομάδες κεφαλαίων» θα μπορούσαν να «παρκάρουν σε εμάς», σε μία δήλωση που θεωρήθηκε ότι αναφερόταν στο γεγονός ότι κινητά περιουσιακά στοιχεία Ρώσων ολιγαρχών βρήκαν τελευταία καταφύγιο στη χώρα, μεταξύ αυτών δύο superyachts και ένα ιδιωτικό αεροπλάνο που ανήκουν στον Ρομάν Αμπράμοβιτς.\nΤα σχόλια αυτά πυροδότησαν εικασίες ότι η Τουρκία –που δεν ανήκει στην Ευρωπαϊκή Ένωση αλλά είναι μέλος του ΝΑΤΟ- ίσως να ενθαρρύνει ενεργά τις επενδύσεις από δισεκατομμυριούχους που βρίσκονται στη μαύρη λίστα, στην προσπάθειά της να τονώσει την οικονομία της. Ήδη, το Reuters μεταδίδει πληροφορίες που θέλουν εύπορους Ρώσους να αναζητούν επενδύσεις στην Τουρκία.\nΌμως, όπως τονίζει το CNBC, τα όποια οφέλη από αυτή τη στρατηγική θα είναι βραχυπρόθεσμα, για μία χώρα που επιχειρεί μία δύσκολη ισορροπία ανάμεσα στην Ανατολή και τη Δύση.\n«Το να προσελκύσει ρωσικό χρήμα θα μπορούσε να πλήξει την Τουρκία μακροπρόθεσμα», λέει στο CNBC η Ντέφνι Αρσλάν, του Atlantic Council στην Τουρκία και πρώην οικονομολόγος στην αμερικανική πρεσβεία στην Άγκυρα.\nΗ Τουρκία έχει επικρίνει την ρωσική εισβολή στην Ουκρανία, αλλά δεν έχει εφαρμόσει κυρώσεις όπως αυτές της Δύσης και λέει ότι αντιτίθεται σε αυτές. Αντ΄ αυτού, έχει αναλάβει τον ρόλο ενός ουδέτερου μεσολαβητή, με τις σχετικές διαπραγματεύσεις στην Άγκυρα να παρουσιάζουν ελπίδες για λύση.\nΗ στάση ουδετερότητας που τηρεί η Τουρκία ερμηνεύεται από τους στενούς οικονομικούς και διπλωματικούς δεσμούς της με τη Ρωσία, ειδικά στους τομείς της ενέργειας, της άμυνας, του εμπορίου και του τουρισμού. Για αυτό και οι χώρες της Δύσης δεν έχουν πιέσει την Τουρκία να μπει στις κυρώσεις και δεν θα την τιμωρήσουν που δεν το κάνει, όπως αναφέρει το CNBC.\nΑυτό καθιστά την Τουρκία ένα νόμιμο καταφύγιο για περιουσιακά στοιχεία Ρώσων που βρίσκονται υπό το καθεστώς των κυρώσεων. Η εισροή ξένων επενδύσεων και πολυτελών περιουσιακών στοιχείων θα μπορούσε να δώσει μια ώθηση στην τουρκική οικονομία, η οποία βρίσκεται σε κρίση λόγω της ανορθόδοξης νομισματικής πολιτικής που ακολουθεί.\nΩστόσο, η ανοχή της Δύσης θα μειωθεί, εάν η Τουρκία αρχίσει να προσκαλεί ενεργά ρωσικό πλούτο που βρίσκεται στο καθεστώς των κυρώσεων, όπως εκτιμά ο Εμρέ Πέκερ, της Eurasia Group. «Εάν παρκάρουν τα γιοτ τους, αυτό είναι ΟΚ. Αλλά η Άγκυρα θα έχει συναίσθηση ότι η Τουρκία μπορεί να γίνει έδαφος για κυρώσεις και θα είναι πολύ προσεκτική να το αποφύγει αυτό».\nΤο βέβαιο είναι ότι η Τουρκία δεν έχει την πολυτέλεια να γίνει στόχος κυρώσεων, με δεδομένες τις πιέσεις που ήδη δέχεται η οικονομία της από τον πόλεμο.\nΤον περασμένο μήνα, ο πληθωρισμός έφτασε στο υψηλό 20ετίας του 54,4% εν μέσω κατάρρευσης της λίρας και εκτίναξης των τιμών των εμπορευμάτων.\n«Η ρωσική εισβολή στην Ουκρανία κάνει την οικονομική κατάσταση της Τουρκίας πιο επισφαλή», λέει ο Πέκερ.\nΕν τω μεταξύ, ο Ερντογάν ποντάρει στη φήμη της Τουρκίας ως ανεξάρτητου διαμεσολαβητή, προκειμένου να κερδίσει πόντους τόσο στο εσωτερικό όσο και στο εξωτερικό, εν όψει των εκλογών του 2023.\nΆλλωστε, η Τουρκία έχει ευκαιρίες να τονώσει την οικονομία της και να επωφεληθεί από την μετακίνηση του ρωσικού πλούτου, χωρίς να προκαλέσει οικονομικές και πολιτικές αντιδράσεις. Σύμφωνα με την Αρσλάν του Atlantic Council, θα μπορούσε να προσελκύσει επενδύσεις από τα 450 δυτικά brands που έχουν ήδη αποσυρθεί από τη Ρωσία.\n«Εάν το παίξει σωστά, πιστεύω ότι θα μπορούσε να είναι μια τεράστια ευκαιρία για την Τουρκία, όχι μόνο να ευθυγραμμιστεί με τους Δυτικούς συμμάχους αλλά ενδεχομένως και να προσελκύσει επενδύσεις από ξένες εταιρείες», λέει.\nΤουρκία Τουρκία - Οικονομία Ρωσία Ρωσία- Οικονομία Δισεκατομμυριούχοι Οικονομικές κυρώσεις


... Ο ΓΚΡΕΜΙΣΤΗΣ !!!: Το «όχι» της επιβίωσης\nΤο κύριο ενδιαφέρον της τρόικας δεν ήταν ποτέ η αποκατάσταση της οικονομίας της χώρας, αλλά η προστασία των μεγάλων τραπεζών και του ευρώ. Η χώρα και ο λαός της κρίθηκαν αναλώσιμοι προκειμένου να εξευμενίσουν τις αγορές και να επιβιώσει το ευρώ.\nΗ ίδια η δυνατότητα επιβίωσης της χώρας αμφισβητείται πλέον ανοιχτά από τους ιθύνοντες της ευρωζώνης και τις αγορές. Αν χρειαστεί, θα πρέπει τουλάχιστον οικονομικά να χωριστεί η χώρα σε περιοχές και περιφέρειες, να εκχωρήσει την εκμετάλλευση των νησιών και τα δικαιώματα στο Αιγαίο.\nΗ χώρα έχει πλέον μετατραπεί ανοιχτά σε κράτος υπό αίρεση, διαρθρωμένο σε περιφέρειες εύκολα ιδιωτικοποιήσιμες και προσαρτήσιμες ανάλογα με τα συμφέροντα των μεγάλων της ευρωζώνης και των ΗΠΑ.\nΗ μάχη που καλείται να δώσει σήμερα ο εργαζόμενος, ο αγρότης, ο μικρομεσαίος, ο επαγγελματίας, ο νέος, δεν είναι απλώς και μόνο για τη δική του προσωπική επιβίωση. Κανείς δεν μπορεί να τη βγάλει καθαρή από μόνος του και ιδιαιτέρως στις σημερινές συνθήκες.\nΣήμερα κανένας δεν μπορεί να σωθεί δίχως να παλέψει για τη σωτηρία συνολικά της χώρας. Δεν υπάρχει άλλη επιλογή. Δεν υπάρχουν πια άλλα περιθώρια για το «άσε πρώτα να δούμε τι θα γίνει και ύστερα βλέπουμε».\nΉ οι εργαζόμενοι και ολόκληρος ο λαός παίρνουν την υπόθεση στα χέρια τους και αναλαμβάνουν δράση για τη διάσωση της χώρας ή θα ζήσουμε καταστάσεις τις οποίες έχουμε γνωρίσει μόνο στις πιο σκοτεινές σελίδες της ιστορίας μας.\nΆρνηση της πληρωμής του χρέους εδώ και τώρα σημαίνει άμεση παύση πληρωμών προς τους δανειστές. Σημαίνει ότι δεν αναγνωρίζουμε κανενός είδους απαίτηση που θα επιτρέψει στους δανειστές της χώρας να τη δημεύσουν, να την κατασχέσουν, να τη λεηλατήσουν. Σημαίνει ότι σταματάμε να πληρώνουμε δάνεια που έχουμε πληρώσει διπλά και τρίδιπλα. Σημαίνει ότι διαγράφουμε μονομερώς όλες τις οφειλές που υπήρξαν προϊόν ρεμούλας και κερδοσκοπίας εις βάρος της χώρας και του λαού της. Σημαίνει ότι αρνούμαστε επιτέλους να ματώνουμε για δάνεια που έρχονται από το 1880, αλλά οι αγορές και οι μεγάλοι «εταίροι» μας έχουν επιβάλει να τα πληρώνουμε έως σήμερα.\nΓι’ αυτό και αιτήματα που αφορούν δάνεια τα οποία συνάφθηκαν καλή τη πίστη και συνέβαλαν αποδεδειγμένα στην ανάπτυξη της χώρας, ο λαός δεν θα αρνηθεί να συζητήσει την ικανοποίησή τους. Στη βάση του αμοιβαίου οφέλους. Ιδίως αν συνδέονται με χρήματα μικροκαταθετών και ασφαλιστικών ταμείων, που έτσι κι αλλιώς δεν υπερβαίνουν το 15% του σημερινού δημόσιου χρέους. Πάντα με βασική προϋπόθεση ότι καμιά τέτοια απαίτηση δεν θα υπονομεύσει την πορεία της χώρας, δεν θα υποθηκεύσει το μέλλον της και ούτε θα θέσει τη χώρα υπό καθεστώς ομηρίας. Αν είναι να χάσει κάποιος, αυτός σίγουρα δεν θα είναι ο λαός και η χώρα.\nΟ Αριστοτέλης έλεγε στα Πολιτικά (Βιβλίο Γ, 9,10-13) ότι «ίσον το δίκαιον είναι, και έστιν, αλλ’ ου πάσιν αλλά τοις ίσοις· και το άνισον δοκεί δίκαιον είναι, και γαρ έστιν, αλλ’ ου πάσιν αλλά τοις ανίσοις». Τι σημαίνει αυτό; Σημαίνει ότι δεν μπορεί να υπάρξει ισοτιμία, ούτε ισότιμη σύμβαση, ανάμεσα σε άνισα μέρη.\nΙσότιμη σύμβαση υπάρχει μόνο απέναντι σε πραγματικά ίσους.\nΌπως εύστοχα σχολίαζε ο φημισμένος Γερμανός νομοδιδάσκαλος και οικονομολόγος του 19ου αιώνα Άντον Μένγκερ, «δεν υπάρχει μεγαλύτερη ανισότητα από την ίση μεταχείριση ανίσων». Γι’ αυτό και ο R. T. Ely, που από πολλούς θεωρείται ο πρύτανης της οικονομικής επιστήμης στις ΗΠΑ, έλεγε ότι «μόνο οι δυνατοί και οι ισχυροί είναι υπέρμαχοι της ελεύθερης σύμβασης δίχως κανέναν έλεγχο και περιορισμό. Η ελεύθερη σύμβαση προϋποθέτει ίσους πίσω από το συμβόλαιο για να μπορέσει να υπάρξει ισότητα».\nΥπήρξε πραγματικά ίση μεταχείριση μεταξύ ίσων στη διαδικασία δημόσιου δανεισμού; Ούτε κατά διάνοια. Ο δανεισμός της χώρας ήταν προϊόν εκβιασμού, εκμαυλισμού και προώθησης της εξάρτησης της χώρας από συγκεκριμένα συμφέροντα της διεθνούς αγοράς.\nΜετά τον πόλεμο οι αγαπητοί φίλοι και σύμμαχοι εξανάγκασαν την Ελλάδα να αναγνωρίσει όλα τα προπολεμικά της χρέη στο υπερδιπλάσιο της τρέχουσας αξίας τους, έστω κι αν η χώρα είχε χρεοκοπήσει επίσημα δυο φορές γι’ αυτά (1893/1932). Αναγνωρίστηκαν χρέη που συνάφθηκαν από το 1881 και κατόπιν. Κι όχι μόνο αυτό, την εξανάγκασαν να αναγνωρίσει δάνεια στο άρτιο της αξίας τους, ενώ η χώρα τα είχε δανειστεί «υπό το άρτιο». Υπό το άρτιο είναι όταν κάποιος δανείζεται 1.000 δολ., ας πούμε, η τράπεζα που τον δανείζει τον χρεώνει 1.000 δολ. μαζί με τα επιτόκια πάνω σ’ αυτή την αξία, αλλά το ποσό που εκταμιεύεται είναι πολύ χαμηλότερο γιατί ο δανειστής προεισπράττει από το κεφάλαιο εκτός από τις αμοιβές του και διάφορα άλλα που αφορούν τον «πιστωτικό κίνδυνο» που αναλαμβάνει.\nΜε τον τρόπο αυτό δάνειζαν οι διεθνείς χρηματοπιστωτικοί οίκοι την Ελλάδα έως και τον μεσοπόλεμο. Της χρέωναν 1.000 και της εκταμίευαν 800, 600, πολλές φορές και λιγότερα από 500 δολάρια.\nΣτις δεκαετίες του ’70 και του ’80 ούτε μία δανειακή σύμβαση δεν υπήρξε, είτε με κράτος, είτε με χρηματοπιστωτικούς ομίλους του εξωτερικού, που να μην περιέχει αφενός τοκογλυφικούς όρους και αφετέρου πρωτοφανείς δεσμεύσεις για το ελληνικό κράτος. Έτσι οι δανειακές συμβάσεις με τις γαλλικές τράπεζες την εποχή του φλερτ Ζισκάρ Ντ’ Εστέν - Καραμανλή τη δεκαετία του ’70 προέβλεπαν την παράλληλη αγορά όπλων, τροφίμων, κλωστοϋφαντουργικών προϊόντων κ.ο.κ. από τη Γαλλία. Με άλλα λόγια, η Γαλλία δάνειζε το ελληνικό κράτος μόνο αν το δεύτερο άνοιγε την εσωτερική αγορά του στην πρώτη.\nΓια να δείξουμε τη σχέση δανειστών και ξένων επιχειρηματικών συμφερόντων αρκεί να αναφέρουμε ότι ο κύριος δανειστής της χώρας με βάση την πρόσφατη δανειακή σύμβαση όπου η κυβέρνηση απεμπόλησε «άνευ όρων και αμετάκλητα», όπως αναφέρει αυτολεξεί η ίδια η δανειακή σύμβαση, την ασυλία της χώρας λόγω εθνικής κυριαρχίας, είναι η Γερμανία. Όμως δεν μας δανείζει το γερμανικό κράτος, αλλά μια τράπεζα κρατικού ενδιαφέροντος και όχι μόνο, η kfw. Η τράπεζα αυτή είναι κι ένας από τους βασικούς μετόχους της Deutsche Telekom, που είναι κύριος μέτοχος στον ΟΤΕ. Το πώς μπήκε η Deutsche Telekom στον ΟΤΕ αποτελεί σκάνδαλο πρώτου μεγέθους και συνδέεται με ανταποδοτικά οφέλη υπέρ των Γερμανών, προκειμένου, ανάμεσα στα άλλα, να αγοράσουν οι γερμανικές τράπεζες ελληνικά ομόλογα.\nΕξαγορασμένοι πολιτικοί και μια οικονομική ολιγαρχία που ζει όχι από τις επενδύσεις και την ανάπτυξη της παραγωγής, αλλά από τον παρασιτισμό της χρηματιστικής κυβείας και τον μεταπρατισμό ξένων συμφερόντων. Από πού κι ως πού λοιπόν θα πρέπει ο ελληνικός λαός να δεχθεί τη «συμβατική ισοτιμία» και το «δίκαιο» των απαιτήσεων δυνάμεων που εκβίασαν, εξαγόρασαν, λεηλάτησαν και συνεχίζουν να λεηλατούν αυτόν τον τόπο; Τι σόι «κράτος δικαίου» απηχεί η δανειακή σύμβαση που επιβλήθηκε στην Ελλάδα μέσα από τον εκβιασμό των αγορών; Μια δανειακή σύμβαση που δεν υπάρχει όμοιά της από την εποχή των διομολογήσεων που επέβαλαν οι μεγάλες δυτικές δυνάμεις στον «μεγάλο ασθενή» της Ανατολής, τον Οθωμανό Σουλτάνο. Είναι δίκαιη η υποθήκευση μιας ολόκληρης χώρας και του λαού της στους δανειστές; Πότε έγινε στην ιστορία κάτι τέτοιο;\nΟ κατακτητής είναι πάντα κατακτητής, είτε γίνεται με τα όπλα, είτε με οικονομικά μέσα. Και απέναντι στον κατακτητή υπάρχει μόνο μια απάντηση: ο πατριωτισμός των Ελλήνων, οι οποίοι, σύμφωνα και με το σύνταγμα (120.4), «δικαιούνται και υποχρεούνται να αντιστέκονται με κάθε μέσο εναντίον οποιουδήποτε επιχειρεί να το καταλύσει με τη βία».\nΌπως γνωρίζουν όλοι, η βία δεν είναι μόνο στρατιωτική, είναι επίσης πολιτική και οικονομική.\nΑναρτήθηκε από xainis στις 9:18 μ.μ.


ZTE Axon 30: εμφάνιση με κάμερα υπό την οθόνη - GizChina Greece\nΑυτό το μήνα, τα ZTE Axon 30 Pro και ZTE Axon 30 Ultra έκαναν πρεμιέρα. Και τα δύο κινητά αναμενόταν να έχουν κάμερα υπό την οθόνη (Under Display Camera). Οι προσδοκίες μας δεν πραγματοποιήθηκαν. Η εταιρεία ανέφερε την έλλειψη εξαρτημάτων και τις καθυστερήσεις στην κυκλοφορία τους ως τον λόγο που τα νέα smartphone δεν έχουν κάμερα υπό την οθόνη. Ο επικεφαλής της ZTE τότε είχε ανακοινώσει ότι θα δούμε σύντομα ένα smartphone με UDC. Λογικά από την σειρά το μόνο που έμενε να δούμε ήταν το ZTE Axon 30 οπότε και αυτό θα έφερνε την νέα τεχνολογία. Φαίνεται ότι οι προσδοκίες μας θα βγουν αληθινές καθώς διέρρευσε σήμερα ο σχεδιασμός του επερχόμενου κινητού.\nΤο ZTE Axon 30 διέρρευσε στο Weibo και βλέπουμε πλήρως τον σχεδιασμό του. Το κινητό έχει καμπύλη οθόνη και η κάμερα είναι επιτέλους κάτω από την επιφάνεια της οθόνης. Τα bezels στα άκρα είναι συμμετρικά και λεπτά. Τα άκρα και το πίσω κάλυμμα κάνουν καμπύλη στο πλάι και το υλικό μοιάζει με γυαλί. Η κύρια κάμερα είναι τετραπλή και η επιγραφή στο πίσω μέρος αναφέρει ότι θα προσφέρει 100x υβριδικό zoom. Αναμένουμε ότι το ZTE Axon 30 θα βασίζεται στο Snapdragon 888 SoC και η κύρια κάμερα θα έχει ένα ζευγάρι αισθητήρων 64 megapixel. Ο τύπος του panel θα πρέπει να είναι AMOLED, θα προσφέρει υψηλό ρυθμό ανανέωσης και σαρωτή δακτυλικών αποτυπωμάτων. Το smartphone θα λειτουργεί με το λειτουργικό σύστημα Android 11 με το περιβάλλον εργασίας χρήστη της ZTE. Αναμένουμε ότι το ZTE Axon 30 θα κυκλοφορήσει τον Μάιο.\nΝέο οικονομικό κινητό\nΗ ZTE ετοιμάζει ένα άλλο οικονομικό smartphone. Η συσκευή με τον κωδικό ονομασίας 7530N διατίθεται στη βάση δεδομένων του Κέντρου Πιστοποίησης Εξοπλισμού Τηλεπικοινωνιών της Κίνας (TENAA). Η ρυθμιστική αρχή έχει ανεβάσει στον ιστότοπό της τα τεχνικά χαρακτηριστικά του νέου προϊόντος και δημοσίευσε επίσης τις εικόνες του. Η συσκευή διαθέτει οθόνη IPS με διαγώνιο 6,52 ίντσες. Χρησιμοποιείται ένα πάνελ μορφής HD + με ανάλυση 1200 × 720 pixel. Οι συνολικές διαστάσεις είναι 165,8 × 77 × 9,6 mm και έχει βάρος 210 g. Η «καρδιά» του smartphone είναι ένας ανώνυμος επεξεργαστής οκτώ πυρήνων με συχνότητα 2,2 GHz και ενσωματωμένο μόντεμ 5G. Το μέγεθος της μνήμης RAM μπορεί να είναι 4 ή 6 GB, η χωρητικότητα της μονάδας flash είναι 128 GB. Μία κάμερα 8 megapixel είναι διαθέσιμη μπροστά. Η πίσω κάμερα είναι τριπλή. Η κύρια μονάδα 16 megapixel λειτουργεί σε συνδυασμό με αισθητήρες με 5 και 2 mega-pixel. Μια επαναφορτιζόμενη μπαταρία χωρητικότητας 3900 mAh με φόρτιση 10 watt είναι υπεύθυνη για την τροφοδοσία. Υπάρχει πλευρικός σαρωτής δακτυλικών αποτυπωμάτων και το κινητό τρέχει με Android 11.\nTags: UDCunder display sensorunder-display cameraZTE Axon 30ZTE Axon 30 ελλάδαZTE Axon 30 κάμεραZTE Axon 30 μπαταρίαZTE Axon 30 οθόνηZTE Axon 30 τιμήZTE Axon 30 φόρτισηZTE Axon 30 χαρακτηριστικά\nNext post Black Shark 4: έφτασε παγκοσμίως στα € 412 - δείτε teardown της συσκευής\nPrevious post Google Lens: πλέον μεταφράζει κείμενα σε στιγμιότυπα οθόνης


Χρώματα μαλλιών Καλοκαίρι 2019: Αυτές είναι οι τάσεις...\nΧρώματα μαλλιών Καλοκαίρι 2019: Αυτές είναι οι τάσεις σύμφωνα με την hair expert\nΚαι όσα πρέπει να ξέρεις για την καλοκαιρινή περιποίηση των μαλλιών σου.\nΓΡΑΦΕΙ: ΕΥΜΟΡΦΙΑ ΣΑΒΒΑΙΔΗ 05-06-2019\nΣυνεργάστηκε η Βάια Κίτσιου, hairstylist, colorist, ιδιοκτήτρια του κομμωτηρίου Be Coup (Instagram: @b.e._coup).\nΤο καλοκαίρι είναι η εποχή της ανεμελιάς - τουλάχιστον, κατά τη διάρκεια των διακοπών -, και η εποχή που οι γυναίκες γίνονται ελαφρώς πιο τολμηρές με τα μαλλιά τους. Πριν, λοιπόν, κλείσεις ραντεβού στο κομμωτήριο, ρωτήσαμε τη hair expert Βάια Κίτσιου ποιες είναι οι πιο επίκαιρες τάσεις στα χρώματα μαλλιών Καλοκαίρι 2019, αλλά και τι πρέπει να περιλαμβάνει η καλοκαιρινή περιποίηση των μαλλιών σου\nΔιάβασε επίσης: 3 συμβουλές για σταθερό χρώμα στα μαλλιά\nΧρώματα μαλλιών Καλοκαίρι 2019\nΣύμφωνα με τη Βάια Κίτσιου «κυριαρχούν οι "παγωμένες" αποχρώσεις του γκρι σε συνδυασμό με το λιλά δημιουργώντας ένα τρισδιάστατο αποτέλεσμα, αλλά και τα μεταλλικά χρώματα με τονικές διαβαθμίσεις από απαλό ροζ μέχρι λεβάντα».\n«Αν η διάθεσή σου είναι πιο ρομαντική, θα πρότεινα τις πιο πουδρέ αποχρώσεις σε ροδακινί ή βιολέ τόνους».\n«Οι πιο αρμονικές επιλογές που παραμένουν επίκαιρες αυτό το καλοκαίρι είναι οι αποχρώσεις του ξύλου και της κανέλας».\nΦυσικά, δεν θα μπορούσαμε να μη ρωτήσουμε πώς πρέπει να περιποιούμαστε τα μαλλιά μας τώρα το καλοκαίρι που ο ήλιος και η θάλασσα τα ταλαιπωρούν ακόμα περισσότερο. «Είναι πολύ σημαντικό να δίνουμε έμφαση στην περιποίηση των μαλλιών ειδικά το καλοκαίρι για να έχει ακόμη μεγαλύτερη διάρκεια το χρώμα και η υγεία της τρίχας» εξηγεί η hairstylist.\nΓια το φριζάρισμα\n«Προτείνω να χρησιμοποιείς κάποιο ενυδατικό σαμπουάν και κάποιο leave in γαλάκτωμα για βαθιά θρέψη, ώστε να μειώσεις όσο το δυνατόν περισσότερο το φριζάρισμα».\nΓια το ξεθώριασμα\n«Για να αποφευχθεί το ξεθώριασμα χρησιμοποιούμε τις ειδικές σειρές προϊόντών που προστατεύουν από τον ήλιο (σαμπουάν, conditioner, leave in), ή σειρές που προορίζονται για έντονα χρώματα».\n«Τόσο τα μαλλιά όσο και το δέρμα της κεφαλής χρειάζονται αντηλιακή προστασία. Προτίμησε ένα αντηλιακό σε μορφή σπρέι που θα ανανεώνεται εύκολα».\nΚυματιστά μαλλιά... express\n«Αφού λουστείς χώρισε τα βρεγμένα μαλλιά σου σε δύο μέρη και στριφογύρισέ τα δημιουργώντας δύο κότσους χαμηλά στο κεφάλι. Έπειτα, άφησέ τα να στεγνώσουν φυσικά και θα έχεις υπέροχα, κυματιστά μαλλιά».\nΔιάβασε επίσης: Τα λάθη που κάνουμε στο μπάνιο και φθείρουμε το δέρμα και τα μαλλιά σου\nΤΑΣΕΙΣ ΜΑΛΛΙΩΝ 2019\nΧΡΩΜΑΤΑ ΜΑΛΛΙΩΝ 2019\nΧΡΩΜΑΤΑ ΜΑΛΛΙΩΝ ΚΑΛΟΚΑΙΡΙ 2019\nFITNESS Πεμ, 07 Οκτ 2021\nFITNESS Πεμ, 30 Σεπ 2021


Benalmadena Exhibition Centre (Centro de Exposiciones de Benalmadena) (Ισπανία) - Κριτικές\nΞενοδοχεία κοντά σε: Benalmadena Exhibition Centre (Centro de Exposiciones de Benalmadena)\nΞενοδοχεία κοντά σε: Torre Bermeja Beach\nΞενοδοχεία κοντά σε: Exchange Benalmadena\nΞενοδοχεία κοντά σε: Parque Innova\nΞενοδοχεία κοντά σε: Playa Kilito\nΔραστηριότητες κοντά σε: Benalmadena Exhibition Centre (Centro de Exposiciones de Benalmadena)\nBenalmadena Exhibition Centre (Centro de Exposiciones de Benalmadena) - Κριτικές\nAvenida Antonio Machado 33, 29630, Benalmadena, Ισπανία\nΥπέροχο μικρό εκθεσιακό κέντρο\nSiruated στον κεντρικό δρόμο, μόλις 5 λεπτά με τα πόδια από τη μαρίνα, αυτό το μοντέρνο Exhibition Center είναι ένα καλό μέρος για να επισκεφθείτε. Αλλάξτε τα εκθέματα throuought το χρόνο και είναι συνήθως έργα τέχνης - πίνακες ζωγραφικής, γλυπτά και φωτογραφίες. Δωρεάν είσοδο.\nΜολονότι στον κεντρικό δρόμο κοντά στη μαρίνα είναι εύκολο να χάσετε και είναι αρκετά μονότονο κτίριο με μόλις " Arts Center " γραπτή στον τοίχο. Βρήκαμε ένα πολύ υψηλή ποιότητα των εκθέσεων γυναίκες καλλιτέχνες από την περιοχή που παρουσιάστηκε στις τρεις ορόφους. Μας έδωσαν ένα...φυλλάδιο σύντομη δίνει intro στα αγγλικά σε κάθε τεμάχιο αλληλογραφίας. Αυτό αξίζει μια επίσκεψη και αν είχαμε πάει εκεί νωρίς τη διαμονή μας δεν θα είχα πάει μάλλον ξανά για μια δεύτερη ματιά και υπήρχαν κάποια πραγματικά ενδιαφέροντα κομμάτια εκεί.Περισσότερα\nΤο Picasso εικόνες χαρακτικής\nΠεράσαμε ένα πρωί εδώ βλέπουν μια υπέροχη συλλογή της χάραξης των Πικάσο. Ήταν καλά εμφανίζεται σε 3 ορόφους. Η είσοδος ήταν δωρεάν. Ελέγξτε εάν οι ώρες λειτουργίας πριν πάτε.\nΚαλό μικρό gallery\nΒρίσκεται στον κεντρικό δρόμο, μόλις πάνω από τη μαρίνα αυτό το μικρό χολ κατέχει διαφορετικές εκθέσεις από καιρού εις καιρόν. Αυτή τη στιγμή το Νοέμβριο κάνουν δείχνει μια συλλογή ορισμένων Μουσείο Πικάσο sketches· ήταν φυσικά γεννήθηκε στη Μάλαγα. Πρέπει να είναι της τάξης των 40...συνολικά, συμπεριλαμβανομένων ορισμένων αντιπροσωπειών του προστίμου cubist νερό - χρώματα. Όλες οι πληροφορίες είναι στα Ισπανικά. Δωρεάν είσοδο.Περισσότερα\nΠεσαμε πάνω σε αυτό το μέρος, ενώ έξω για μια βόλτα με τα πόδια από μερικά έργα τέχνης που ήταν υπέροχο και δωμάτια που εκτίθενται σε διαφορετικές περιόδους συν το ίδιο το κτίριο είναι απλώς πανέμορφες πολύ μαυριτανικά επηρεάζεται.\nΔωρεάν Art- το καλύτερο τύπο\nΑλλάζει τακτικά και πάντα ενδιαφέρον αυτό το μικρό αλλά κομψό Gallery είναι ένα μέρος που επισκέπτομαι ξανά και ξανά. Απλώς περιπλανηθείτε σε πάρτε το δικό σας χρόνο να περιπλανώνται χωρίς ταλαιπωρία.\nΛάβετε γρήγορα απαντήσεις από το προσωπικό του Benalmadena Exhibition Centre (Centro de Exposiciones de Benalmadena) και από προηγούμενους επισκέπτες.


Καναπές In art 3-50-176-0023 | Box In|καναπέδες πολυθρόνες\nΑρχική σελίδα / Έπιπλα / Καναπέδες - Ανάκλιντρα / Καναπές In art\nΚαναπές In art\nΚωδικός προϊόντος: 3-50-176-0023 Κατηγορία: Καναπέδες - Ανάκλιντρα Ετικέτα: καναπές\nINART -ΚΑΝΑΠΕΣ ΚΑΦΕ/ΧΡΥΣΟ ΒΕΛΟΥΔΟ ΞΥΛΙΝΑ ΠΟΔΙΑ 117Χ71Χ76\nΚαναπές In art 3-50-176-0023.Ο καναπές είναι πλέον το πιο σημαντικό έπιπλο του σαλονιού μας . Αποτελεί αναφορά για το στυλ που θέλουμε να δώσουμε στον χώρο . Μοντέρνοι με δέρμα και μεταλλικές λεπτομέρειές αλλά και υφασμάτινοι με βελούδο ή ύφασμα για πολυτέλεια . Φανερά η κρυφά πόδια και διαφορετικά ύψη για απόλυτη εργονομία και άνεση. Η απόφαση είναι δική σας . Να έχετε κατά νου ότι το σπίτι δεν είναι έκθεση επίπλων διαλέξτε καναπέ σύμφωνα με τις ανάγκες σας μιας και τελικά είναι daybed, δηλαδή κρεβάτι… ημέρας! Μην διστάσετε να μας ρωτήσετε οτιδήποτε σχετικά με το έπιπλο που σας ενδιαφέρει. Δείτε εδώ λεπτομέρειες για τα έπιπλα . Με την εγγύηση της In art.\nΔώστε πρώτος μία αξιολόγηση “Καναπές In art” Ακύρωση απάντησης


Η εποχή της τρούφας (είναι υπέροχη!) – the wander notes\nΜε τις πρώτες βροχές στην Ευρώπη, εμφανίζονται οι τρούφες, το σπάνιο αυτό υπόγειο μανιτάρι που αναπτύσσεται στις ρίζες συγκεκριμένων ειδών δέντρων και θάμνων. Ένα είδος τρούφας, είναι η λευκή ή «trifola d’ Alba Madonna» (δηλαδή, «τρούφα της Λευκής Μητέρας») και η οποία θεωρείται άριστης ποιότητας και μεγάλης αξίας. Εντοπίζεται κυρίως στη νότιο Γαλλία και στην περιοχή Piedmont στη βόρειο Ιταλία και πιο συγκεκριμένα στην εξοχή γύρω από τις πόλεις Alba και Asti. Το άρωμα της είναι πιο εκλεπτυσμένο και διακριτικό από τα υπόλοιπα είδη τρούφας. Υπολογίζεται δε, πως υπάρχουν 200,000 άτομα που μαζεύουν αυτόν τον πολύτιμο γαστρονομικό θησαυρό της λευκής τρούφας, ή όπως είναι στα ιταλικά το όνομά της, Tartufo Bianco.\nΟι σεφ του εξαιρετικού ιταλικού εστιατορίου Bacco εντός του ξενοδοχείο Elysium στην Πάφο, δημιούργησαν για αυτή την περίοδο, ένα μενού αφιερωμένο στην λευκή τρούφα.\nΣπεύσαμε να το δοκιμάσουμε, σε μια ειδική βραδιά παρουσίασής του. Για το συγκεκριμένο δείπνο, ο σομελιέ του εστιατορίου, Γιάννης Στεφανίδης, επέλεξε κρασιά του Οινοποιείου Κυπερούντας για να συνοδεύσουν τα πιάτα με πρωταγωνιστή τη λευκή τρούφα από την Alba.\nΗ αρχή έγινε με θαλασσινά. Μπροστά μας κατέφθασαν χτένια, άψογα ψημένα στο τηγάνι, συνοδευμένα από πουρέ από μέλι «Τζιβέρτι» και παστινάκι, περιχυμένα με vinaigrette σταφίδας «Argori», αφρό εμποτισμένο με βανίλια και ξύσματα λευκής τρούφας από την πόλη Alba. Το υπέροχο αυτό πιάτο, συνοδεύτηκε ιδανικά “Πετρίτη», λευκό κρασί της κυπριακής ποικιλίας Ξυνιστέρι.\nΧτένια στο τηγάνι με κρασί Ξυνιστέρι\nΤο δείπνο συνεχίστηκε με σούπα, βελουτέ ρίζας ηλιάνθου (στα αγγλικά, την γνωρίζουμε ως Jerusalem artichoke), quenelles από τρούφα, τυρί μασκαρπόνε αρωματισμένο με lime και καβουρδισμένους ηλιόσπορους. Μια σούπα με γεμάτες γεύσεις, την οποία βρήκε την ευκαιρία να συνοδεύσει ο σομελιέ με ένα Chardonnay του 2007. Ο συνδυασμός ήταν πολύ καλός, αφού η χαρακτηριστική «βουτυράδα» του Chardonnay ταίριαξε απόλυτα τόσο με την πληθωρική γεύση της σούπας όσο και με το πιάτο που ακολούθησε, μετά το διάλειμμα.\nΣούπα ρίζας ηλιάνθου και Chardonnay 9 χρονών\nTo διάλειμμα μας ήταν ένα δροσιστικό sorbet, από σύκο και cassis, ιδανικό για να «ξεπλύνει» το στόμα από τις προηγούμενες γεύσεις και να το ετοιμάσει για τα κυρίως πιάτα. Σημείωσε πως, όλη η σύνθεση τρωγόταν, από τη γλάστρα μέχρι το λουλούδι!\nΤο sorbet από σύκο και cassis\nΤο δεύτερο μέρος του δείπνου ξεκίνησε εντυπωσιακά και με refill στο ποτήρι, Chardonnay 2007 από το Οινοποιείο Κυπερούντας.\nΤο φιλέτο χριστόψαρου, ήταν από τα καλύτερα που έχω δοκιμάσει. Ψημένο στο τηγάνι, με καβουρδισμένο φουντούκι και κρούστα λευκής τρούφας, συνοδευόταν από απίθανα Gnocchi «Piedmontaise», άγρια μανιτάρια και μέσα σε ένα fondue από Prosecco, το ιταλικό αφρώδες κρασί και πράσο.\nΠως το χριστόψαρο “παντρεύτηκε” με την λευκή τρούφα\nΌταν τα ποτήρια του κρασιού, άλλαξαν, ήρθε το σήμα για το δεύτερο, κυρίως πιάτο.\nΤο φιλέτο μοσχάρι ποσέ με δενδρολίβανο ήταν συνοδευμένο με Rösti Bernois με τρούφα και φθινοπωρινά λαχανικά, ενώ ο σερβιτόρος έτριψε πάνω ακόμα μερικά ξύσματα λευκής τρούφα.\nΞύσματα λευκής τρούφας τοποθετούνται πάνω από το φιλέτο μοσχάρι\nΤο κρασί που επέλεξε ο σομελιέ, να συνοδεύσει αυτό το πιάτο, δεν μπορούσε παρά να ήταν ένα στιβαρό κρασί. Έτσι σερβιρίστηκε ένα Cabernet Sauvignon, του Οινοποιείου Κυπερούντας, χρονολογίας 2003. Ένα κρασί που δεν μεταγγίστηκε σε καράφα, αλλά άνοιξαν όλα τα αρώματα και η γεύση του στο ποτήρι, ενώ το χρώμα του ήταν βαθύ κόκκινο και ολοζώντανο. Εντυπωσιακό.\nΤο υπέροχο δείπνο με πρωταγωνιστή την τρούφα, τέλειωσε όπως άρχισε. Φαντασμαγορικά.\nΗ ομάδα των σεφ του Bacco, γνωστή και για τη δεξιοτεχνία της στην ζαχαροπλαστική, δημιούργησε ένα μικρό σοκολατένιο θησαυρό. Το mille feuille μαύρης σοκολάτας, σερβιρισμένο μέσα σε μισό μπουκάλι κρασί, ήταν συνοδευμένο από ραγού ροζ πιπεριού και κουμκουάτ ενώ την παράσταση έκλεψε ο απρόσμενος συνδυασμός του με το καταπληκτικό παγωτό τρούφας!\nΌταν η τρούφα συνάντησε τη μαύρη σοκολάτα\nΌταν το δείπνο αφιερωμένο στη λευκή τρούφα της Alba έφτασε στο τέλος τους κάναμε μια τελευταία πρόποση: Until next year!\nΤο μενού αυτό, με μια επιπλέον επιλογή χορτοφαγική, θα σερβίρεται μέχρι τις 19 Νοεμβρίου 2016. Το κόστος για δύο πιάτα είναι 59 ευρώ και για 3 είναι 68. Σε περίπτωση διανυκτέρευσης, μπορεί να γίνει ειδική διευθέτηση. Για περισσότερες πληροφορίες: Στο τηλ. 2684 4444 , με mail στο reservations@elysium.com.cy και στην ιστοσελίδα του Elysium Hotel.\nΠροηγούμενο άρθρο Oyster Bar: Ένας άλλος κόσμος\nΕπόμενο άρθρο Let’s talk about The Bitter Truth


Κορονοϊός: Πάνω από 900 νέα κρούσματα στη Θεσσαλονίκη – «Φλέγονται» Αττική και Λάρισα\n18-11-2020 - 18:33μμ\nΣυνολικά έξι περιφέρειες έχουν τριψήφιο αριθμό κρουσμάτων - Επίσης, 24 περιφέρειες με διψήφιο αριθμό μολύνσεων\nΟ κορονοϊός συνεχίζει να εξαπλώνεται στη χώρα, καθώς την Τετάρτη (18/11) ανακοινώθηκαν 60 θάνατοι σε 24 ώρες και 3.209 νέα κρούσματα με νέο αρνητικό ρεκόρ διασωληνωμένων (480) και τα νέα συνεχίζουν να είναι πολύ αρνητικά για τη Θεσσαλονίκη…\nΗ «νύφη» του Θερμαϊκού συνεχίζεται να δοκιμάζεται, αφού τα νέα κρούσματα που επιφέρει ο κορονοϊός είναι 905, ενώ ακολουθεί η Αττική με 564 και η Λάρισα με 207. Συνολικά έξι περιφέρειες έχουν τριψήφιο αριθμό κρουσμάτων. Επίσης, 24 περιφέρειες με διψήφιο αριθμό μολύνσεων.\nΌλη η βόρεια Ελλάδα είναι στο «κόκκινο», όπως έκανε γνωστό ο υπουργός Υγείας, Βασίλης Κικίλιας στην ενημέρωση της Τετάρτης (18/11). Η κατάσταση – όπως δείχνουν και τα λύματα παραμένει δύσκολη στη Θεσσαλονίκη, ενώ μεγάλη πίεση δέχονται τα νοσοκομεία της πόλης , σχετικά με τους ασθενείς που έχουν μολυνθεί από τον κορονοϊό και σύμφωνα με ρεπορτάζ του «GrTimes» βαγόνια της ΤΡΑΙΝΟΣΕ βρίσκονται σε κατάσταση αναμονής… Ώστε, εάν χρειαστεί να γίνει μεταφορά ασθενών σε άλλες περιοχές και ειδικότερα στην Αθήνα.\nΟ «χάρτης» των νέων κρουσμάτων:\nΣήμερα, 18 Νοεμβρίου 2020, δηλώθηκαν 3209 κρούσματα.\n-564 κρούσματα από την Περιφέρεια Αττικής\n-905 κρούσματα από την Π.Ε. Θεσσαλονίκης\n-9 κρούσματα από την Π.Ε. Αιτωλοακαρνανίας\n-2 κρούσματα από την Π.Ε. Αργολίδας\n-12 κρούσματα από την Π.Ε. Αρκαδίας\n-12 κρούσματα από την Π.Ε. Άρτας\n-32 κρούσματα από την Π.Ε. Αχαϊας\n-9 κρούσματα από την Π.Ε. Βοιωτίας\n-19 κρούσματα από την Π.Ε. Γρεβενών\n-95 κρούσματα από την Π.Ε. Δράμας\n-64 κρούσματα από την Π.Ε. Έβρου\n-6 κρούσματα από την Π.Ε. Εύβοιας\n-8 κρούσματα από την Π.Ε. Ευρυτανίας\n-1 κρούσμα από την Π.Ε. Ζακύνθου\n-9 κρούσματα από την Π.Ε. Ηλείας\n-111 κρούσματα από την Π.Ε. Ημαθίας\n-35 κρούσματα από την Π.Ε. Ηρακλείου\n-2 κρούσματα από την Π.Ε. Θάσου\n-2 κρούσματα από την Π.Ε. Θεσπρωτίας\n-1 κρούσμα από την Π.Ε. Θήρας (Ίος)\n-14 κρούσματα από την Π.Ε. Ιωαννίνων\n-76 κρούσματα από την Π.Ε. Καβάλας\n-1 κρούσμα από την Π.Ε. Καλύμνου\n-77 κρούσματα από την Π.Ε. Καρδίτσας\n-8 κρούσματα από την Π.Ε. Καστοριάς\n-11 κρούσματα από την Π.Ε. Κέρκυρας\n-4 κρούσματα από την Π.Ε. Κεφαλληνίας\n-101 κρούσματα από την Π.Ε. Κιλκίς\n-54 κρούσματα από την Π.Ε. Κοζάνης\n-10 κρούσματα από την Π.Ε. Κορινθίας\n-5 κρούσματα από την Π.Ε. Λακωνίας\n-207 κρούσματα από την Π.Ε. Λάρισας\n-2 κρούσματα από την Π.Ε. Λασιθίου\n-47 κρούσματα από την Π.Ε. Λέσβου\n-1 κρούσμα από την Π.Ε. Λευκάδας\n-4 κρούσματα από την Π.Ε. Λήμνου\n-79 κρούσματα από την Π.Ε. Μαγνησίας\n-16 κρούσματα από την Π.Ε. Μεσσηνίας\n-4 κρούσματα από την Π.Ε. Μυκόνου\n-34 κρούσματα από την Π.Ε. Ξάνθης\n-3 κρούσματα από την Π.Ε. Πάρου\n-166 κρούσματα από την Π.Ε. Πέλλας\n-46 κρούσματα από την Π.Ε. Πιερίας\n-1 κρούσμα από την Π.Ε. Πρέβεζας\n-7 κρούσματα από την Π.Ε. Ρεθύμνου\n-33 κρούσματα από την Π.Ε. Ροδόπης\n-8 κρούσματα από την Π.Ε. Ρόδου\n-2 κρούσματα από την Π.Ε. Σάμου\n-72 κρούσματα από την Π.Ε. Σερρών\n-2 κρούσματα από την Π.Ε. Σποράδων\n-1 κρούσμα από την Π.Ε. Σύρου\n-26 κρούσματα από την Π.Ε. Τρικάλων\n-9 κρούσματα από την Π.Ε. Φθιώτιδας\n-59 κρούσματα από την Π.Ε. Φλώρινας\n-2 κρούσματα από την Π.Ε. Φωκίδας\n-23 κρούσματα από την Π.Ε. Χαλκιδικής\n-10 κρούσματα από την Π.Ε. Χανίων\n«Σήμερα ανακοινώνουμε 3.209 νέα κρούσματα του νέου ιού στη χώρα, εκ των οποίων 29 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων είναι 82.034, εκ των οποίων το 53.7% άνδρες.\n19-01-2021 - 14:26μμ\nΤην ανάγκη άμεσης προτεραιοποίησης των ογκολογικών ασθενών στο πρόγραμμα του εμβολιασμού, τόνισε η Εταιρεία Ογκολόγων Παθολόγων Ελλάδας, ως ομάδα που διατρέχει υψηλό κίνδυνο να...\n19-01-2021 - 14:08μμ\nΔικαίωση ετών αποτελεί η απομάκρυνση καμουφλαρισμένης εντός καμινάδας, κεραίας κινητής τηλεφωνίας, που βρισκόταν επί χρόνια στη γωνία Περγάμου και Σκουφά στη Νέα Ερυθραία. Η...


Paraktios.gr » ΔΤ της Τ.Ο. Ν.Δ Σαρωνικού για τα Αστυνομικά Τμήματα.\nparaktios 2 Μαρτίου 2017\nΔΤ της Τ.Ο. Ν.Δ Σαρωνικού για τα Αστυνομικά Τμήματα.\nΔΕΛΤΙΟ ΤΥΠΟΥ ΔΗΜ.Τ.Ο. ΣΑΡΩΝΙΚΟΥ\nΜε μεγάλη έκπληξη πληροφορηθήκαμε κατά τη συνεδρίαση του Δημοτικού Συμβουλίου του Δήμου Σαρωνικού που έγινε στις 28-02-2017 , ότι σύμφωνα με το ΠΔ της υπ΄αριθμ. 7 – 09/02/2017 απόφασης περί αναδιάταξης-αναδιοργάνωσης-σύστασης και λειτουργίας περιφερειακών υπηρεσιών της Ελληνικής Αστυνομίας, καταργούνται το αστυνομικό τμήμα Αναβύσσου και ο αστυνομικός σταθμός Σαρωνίδας, ενώ το αστυνομικό τμήμα Καλυβίων υποβιβάζεται σε αστυνομικό σταθμό. Στην θέση τους δημιουργείται ένα πολυδύναμο αστυνομικό τμήμα σε κάποιο σημείο του Δήμου Σαρωνικού πιθανότατα στην περιοχή της ΄Παραλίας΄ του Δήμου μας.\nΑνακοίνωση της Δημοτικής Αρχής Kρωπίας για το καίριο ζήτημα των έργων οδοποιίας.\nΕΝΗΜΕΡΩΤΙΚΗ ΣΥΝΑΝΤΗΣΗ ΓΙΑ ΤΗΝ ΠΥΡΟΠΡΟΣΤΑΣΙΑ ΛΟΦΟΥ ΑΛΘΕΑΣ\nΈνα μουσείο γεννιέται στο Κορωπί για όλο τον Υμηττό με την επωνυμία «Σπύρος Λέκκας» : Κοινές ενέργειες για την γρήγορη λειτουργία του ως ψηφιακό μουσείο


Deep Purple στη Μαλακάσα - Ειδήσεις - νέα - Το Βήμα Online\nΞένη μουσική 2020\nDeep Purple στη Μαλακάσα\nΠροτού δούμε τι ετοιμάζουν οι εταιρείες παραγωγής και τα γραφεία διοργάνωσης συναυλιών στην Ελλάδα για το 2020, καλό θα ήταν να ρίξουμε μια ματιά στο πώς η μουσική θα συνεχίσει να διαμορφώνεται και το νέο έτος.\nΚοινό μυστικό αποτελεί το γεγονός ότι το ροκ έτσι όπως το έμαθαν οι μεγαλύτερες γενιές δεν υφίσταται. ‘Η μάλλον δεν είναι mainstream. Δεν πουλάει, δεν προωθείται και γενικώς δεν ακούγεται. Δεν σημαίνει φυσικά ότι δεν υπάρχει. Συγκροτήματα όπως είναι οι Rival Sons (για παράδειγμα), που παρουσίασαν το 2019 το «Feral Roots», σίγουρα θα κάνουν υπερήφανους πολλούς φίλους της ροκ μουσικής. Αλλά οι εξαιρέσεις δεν μπορούν να επιβεβαιώσουν τον κανόνα. Είτε το κατανοούμε είτε όχι, είτε μας αρέσει είτε του γυρνάμε την πλάτη, το χιπ χοπ ή το ραπ, αν θέλετε, βρίσκεται στην κορυφή. Είτε με τον πιο εμπορικό τρόπο είτε τραγουδισμένο στον δρόμο, από ανώνυμους καλλιτέχνες.\nΣε γενικές γραμμές, και η Ελλάδα ακολουθεί την ίδια γραμμή. Υπάρχει ένας κόσμος που διψά για φρέσκια, ζωντανή μουσική και αυτοί δεν είναι άλλοι από τους πιτσιρικάδες (χωρίς ακριβή ηλικία). Ζουν και εκφράζονται με το χιπ χοπ. Δεν θα γίνουν mainstream – η πλειονότητά τους – οι καλλιτέχνες τους, αλλά θα συνεχίσουν να ζουν παράλληλα με τον κόσμο μας. Η ραπ, ένα μουσικό είδος-κίνημα απόλυτα ταυτισμένο με την πόλη (urban), δεν είναι δυνατόν να υποχωρήσει. Η χωροταξία που έχει κάθε πόλη του δυτικού κόσμου αλλά και η έλευση των μεταναστών-προσφύγων σε συνδυασμό με τις δυσμενείς οικονομικές συνθήκες είναι η μαγιά για την ανάπτυξή του. Σχεδόν δεν χρειάζεται όργανα, και αυτό την κάνει «εύκολη».\nΤέλος, στον υπόλοιπο μουσικό κόσμο, το 2020 θα αναζητήσει τους νέους του ήρωες, όπως ήταν η Μπίλι Αϊλις την εφετινή χρονιά, και η ανεξάρτητη – εναλλακτική μουσική θα συνεχίσει να έχει το μεγαλύτερο ενδιαφέρον. Μόνο που απαιτείται ενδελεχής αναζήτηση για να έρθουν στην επιφάνεια τα διαμάντια της. Σαφώς θα υπάρχουν πάντοτε και οι σταθερές αξίες των μπλουζ, της τζαζ και της μαύρης μουσικής.\nΟι συναυλίες που έχουν ανακοινωθεί στην Ελλάδα για την προσεχή χρονιά απευθύνονται κυρίως στους… παλαιοκομματικούς. Ροκ από θρυλικά συγκροτήματα αλλά μαθουσάλες. Πολλοί από τους θεατές που θα τους δουν είχαν γεννηθεί όταν δημιουργήθηκαν. Αλλά ας μη βιαζόμαστε. Θα προστεθούν και άλλα ονόματα και θα δούμε πού θα κάτσει η μπίλια. Να σημειωθεί επίσης το εξής: Πολλές φορές έχουν κατακριθεί εταιρείες και γραφεία παραγωγής συναυλιών για τους ξένους καλλιτέχνες και τα γκρουπ που επιλέγουν να φέρουν. Δεν πρέπει να ξεχνάμε ότι η Ελλάδα έχει ένα γερασμένο (ηλικιακά) κοινό που έχει όμως την όποια οικονομική δυνατότητα για να είναι παρόν στα live. Aρα οι μετακλήσεις κυρίως αφορούν αυτό – και δεύτερον, ότι οι εταιρείες δεν είναι ευαγή ιδρύματα. Ως εκ τούτου, το ταμείο είναι αυτό που τα καθορίζει όλα. Χωρίς να σημαίνει ότι δεν έχουν τις ευθύνες τους.\nΜία από τις αιχμές του 2020 θα είναι το TerraVibe της Μαλακάσας, όπου εφέτος στην 25η επέτειό του (1996 – 2020) θα υποδεχτεί τους Deep Purple το Σάββατο 6 Ιουνίου. Αποτελούν ένα συγκρότημα-θρύλο. Είναι το βαθύ μοβ με το οποίο ντύθηκαν τα όνειρα και οι πόθοι όχι μόνο μιας γενιάς, εφόσον μετρούν μισόν αιώνα παρουσίας. Τη βραδιά ανοίγουν οι Σουηδοί Opeth.\nΑπό τα σημαντικότερα συγκροτήματα του βρετανικού progressive rock, έρχονται στην Αθήνα και στο Piraeus 117 Academy το Σάββατο 28 Μαρτίου. Αποτελούνται από τους Πίτερ Χάμιλ (φωνή, κιθάρα, πλήκτρα), Χιουγκ Μπάντον (όργανο, μπάσο) και Γκάι Ιβανς (τύμπανα, κρουστά).\nΤο λονδρέζικο ποστ πανκ συγκρότημα έρχεται στην Ελλάδα για να γιορτάσει με τους φανς του τα δέκα χρόνια από την κυκλοφορία του πρώτου και εμβληματικού άλμπουμ «To Lose My Life…!» το Σάββατο 30 Μαΐου στο Θέατρο Βράχων.\nΡιζοσπάστες, δημιουργικοί και πρωτοπόροι. Είκοσι χρόνια μετά την εμφάνισή τους στην Ελλάδα στο Θέατρο Βράχων επιστρέφουν στον τόπο του… εγκλήματος στις 21 Ιουλίου. Ιδρύθηκαν στη δεκαετία του ’80, στο Δυτικό Βερολίνο, συνεχίζοντας έως σήμερα να «κατασκευάζουν» τη δική τους μουσική.\nΠενήντα χρόνια γιορτάζουν και οι Judas Priest και την Παρασκευή 17 Ιουλίου προσκαλούν τους φίλους τους σε ένα μεγάλο χέβι μέταλ πάρτι στο Κλειστό του Φαλήρου (Tae Kwon Do).\nOι Red Hot Chili Peppers στις 5 Ιουνίου θα είναι παρόντες στο Markopoulo Park. Βρίσκονται στη λίστα με τα best-selling συγκροτήματα όλων των εποχών, έχοντας πουλήσει πάνω από 80.000.000 δίσκους σε όλο τον πλανήτη. Εννέα δίσκοι τους έχουν γίνει πλατινένιοι και χρυσοί σε Αμερική και Βρετανία. Τρεις δεκαετίες παρουσιάζουν ένα χαρμάνι ήχου με rock, funk, rap και punk που συγκινεί ακόμη.\nΕνα νέο φεστιβάλ ανοίγει τις πύλες του στη Βόρεια Ελλάδα σε έναν νέο χώρο που δεν απευθύνεται μόνο στο ελληνικό κοινό, αλλά φιλοδοξεί να αποτελέσει συνδετικό – συναυλιακό – κρίκο στα Βαλκάνια. Την πρώτη ημέρα εμφανίζονται οι εκπρόσωποι του σκληρού ροκ της ημεδαπής Rotting Christ και Villagers Of Ioannina City. Την επομένη ακολουθούν δύο γκρουπ που έχουν αφήσει τα σημάδια τους στη μουσική.\nΗ δεύτερη ημέρα περιλαμβάνει δύο σημαντικά συγκροτήματα, αν και διαφορετικού ήχου. Οι all time classic Uriah Heep σε μια μεγάλη καλοκαιρινή βραδιά, όπου θα συναντήσουν το αγαπημένο τους κοινό, έχοντας στις αποσκευές τους κομμάτια, όπως είναι τα «Lady in Black», «Easy Livin», «July Morning», «The Wizard», «Gypsy», «Come Away Melinda», «Love Machine» και οι Waterboys. Και την τρίτη ημέρα ακολουθούν οι Einstürzende Neubauten.\nTerra Republic – Δημοτική Κοινότητα Πύδνας, στην Πιερία. 17 – 18 – 19 Ιουλίου 2020.


Η Ε. Μενεγάκη έγινε 42! Δες τις πιο σημαντικές στιγμές της επαγγελματικής και προσωπικής της ζωής! - Newsit.gr\nNewsit / Lifestyle / Η Ε. Μενεγάκη έγινε 42! Δες τις πιο σημαντικές στιγμές της επαγγελματικής και προσωπικής της ζωής!\nΗ Ε. Μενεγάκη έγινε 42! Δες τις πιο σημαντικές στιγμές της επαγγελματικής και προσωπικής της ζωής!\nΔημοσιεύθηκε: 31.10.2011 | 08:28\nΜια ονειρεμένη καριέρα, η ιδανική οικογένεια, το διαζύγιο και ένας νέος έρωτας. Δεκάδες αυτά που θα πρέπει κανείς να βάλει στην "ανασκόπηση" της ζωής της Ελένης Μενεγάκη. Ας μιλήσουν καλύτερα οι φωτογραφίες.\nΗ Ελένη Μενεγάκη έχει γενέθλια. Γιορτάζει τα 42 της χρόνια, τα οποία δεν προσπάθησε να κρύψει ποτέ. Η ξανθιά παρουσιάστρια που απασχόλησε όσο κανείς άλλος τα ΜΜΕ με την καριέρα της, αλλά και την προσωπική της ζωή ευχαρίστησε όλους τους φίλους και θαυμαστές μέσα από το twitter για τις θερμές ευχές.\nΜια ονειρεμένη καριέρα, η ιδανική οικογένεια, το διαζύγιο και ένας νέος έρωτας. Δεκάδες αυτά που θα πρέπει κανείς να βάλει στην «ανασκόπηση» της ζωής της Ελένης Μενεγάκη. Ας μιλήσουν καλύτερα οι φωτογραφίες.\nΔες στο TLIFE φωτογραφίες από την ζωή της Ελένης Μενεγάκη


Για την απεργία της 4ης Φλεβάρη | Cumulonimbus\nΟ αγώνας ενάντια στο νέο ασφαλιστικό είναι ίσως ο πρώτος που προβάλλεται σε τέτοια έκταση από τα ΜΜΕ, σε αντίθεση με οποιαδήποτε άλλη κινητοποίηση υπήρξε τα προηγούμενα χρόνια, που κατά την πάγια τακτική τους κατασυκοφάντησαν ή αποσιώπησαν συστηματικά. Οι σημερινές κινητοποιήσεις των αγροτών, των ελεύθερων επαγγελματιών, των εργαζόμενων σε διάφορους επιστημονικούς τομείς, είναι ξεκάθαρα κλαδικές. Δεν αποσκοπούν στην πλήρη ανατροπή των πολιτικών λιτότητας για όλους, αλλά στην υπεράσπιση των δικών τους κεκτημένων Έχουν συγκεχυμένα ταξικά χαρακτηριστικά, μεγάλη συμμετοχή της μεσαίας τάξης, ενώ βασικό τους αίτημα είναι η απόσυρση της ασφαλιστικής μεταρρύθμισης στο βαθμό που τους αφορά. Επιπλέον το ενδιαφέρον για αρκετούς από αυτούς, πέρα από καθαρά συντεχνιακό, είναι και κομματικό, προσβλέποντας σε μια ενδεχόμενη (και ευνοϊκότερη για τους ίδιους) αλλαγή προσώπων στην εφαρμογή της ίδιας οικονομικής πολιτικής.\nΑυτό που δεν ακούγεται σχεδόν καθόλου από τους διάφορους κινητοποιημένους κλάδους, και που αποτελεί την ουσία του προβλήματος, είναι ότι το νέο ασφαλιστικό νομοσχέδιο απορρέει ευθέως από το τρίτο μνημόνιο που υπέγραψαν το καλοκαίρι οι ΣΥΡΙΖΑΝΕΛ (και συνυπέγραψαν ΝΔ-ΠΑΣΟΚ-ΠΟΤΑΜΙ) και από τις εντολές της ευρωπαϊκής ένωσης που αποφασίζει ολοκληρωτικά για την πολιτική της χώρας. Ένα νομοσχέδιο που (θα) προβλέπει ρητά την περικοπή συντάξεων και των παροχών των ασφαλιστικών ταμείων. Αυτό που επίσης δεν ακούγεται καθόλου είναι ότι στις σημερινές συνθήκες παγκόσμιας οικονομικής κρίσης, δεν υπάρχει περιθώριο για την εφαρμογή κεϋνσιανών οικονομικών μοντέλων. Ο μόνος τρόπος να συνεχίσει ο καπιταλισμός να υπάρχει, είναι η επιβολή απόλυτων-αυταρχικών-συγκεντρωτικών καθεστώτων που θα κρατούν τον πληθυσμό ελεγχόμενο μέσω της καταστολής, ή η δημιουργία νέων κύκλων εργασιών ανάπτυξης και ανοικοδόμησης μέσω πολέμου.\nΤο κοινωνικό κράτος έχει τελειώσει. Ο νεοφιλελευθερισμός επελαύνει ανενόχλητος, κάνοντας αυτό που ευαγγελίζεται: αφενός συρρικνώνει το δημόσιο, απολύοντας γιατρούς, νοσοκόμους, δασκάλους, καθηγητές και κοινωνικούς λειτουργούς, αλλά συνεχίζει να προσλαμβάνει μπάτσους, να χτίζει φράχτες στα σύνορα, να στηρίζει τραπεζίτες και -στην ελληνική εκδοχή του- να πληρώνει παπάδες από τον προϋπολογισμό και να διατηρεί φοροαπαλλαγές για την εκκλησία. Αφετέρου απελευθερώνει την ιδιωτική πρωτοβουλία και την κατάργηση κάθε κανόνα προστασίας των αδύναμων. Έτσι ξεπουλάται η δημοσία περιουσία και ο κοινωνικός πλούτος, καθιστώντας το έδαφος πιο ελκυστικό για τις επενδύσεις της “πολυπόθητης ανάπτυξης”. Το νέο ασφαλιστικό έρχεται σήμερα να συνεχίσει την ίδια πολιτική, οδηγώντας τη μεσαία τάξη στο γκρεμό της φτωχοποίησης. Είναι ο ίδιος γκρεμός που τα προηγούμενα χρόνια οδηγήθηκαν τα κατώτερα κοινωνικά στρώματα και η μικροαστική τάξη. Και όλο περισσότεροι θα συνεχίσουν να πέφτουν, όσο υπάρχουν ακόμα αυταπάτες για “δημοκρατικές λύσεις” και “ανθρώπινο καπιταλισμό”.\nΆνθρωποι που μόλις λίγους μήνες πριν στήριζαν την ευρωπαϊκή προοπτική της χώρας πάση θυσία και φώναζαν ότι “μένουμε Ευρώπη”, νιώθουν σήμερα στο πετσί τους τι επιφυλάσσει η ευρώπη γι’ αυτούς. Πρόκειται για το καπιταλιστικό ευρωπαϊκό κέντρο, την “ευρώπη των αξιών και της αλληλεγγύης”, που για να σώσει το τομάρι τής οικονομικής ελίτ πατάει στα πτώματα των χωρών της ευρωπαϊκής περιφέρειας. Όταν έρθει η κατάλληλη στιγμή, θα πράξει το ίδιο και με τη δική του μικρή και μεσαία τάξη. Μέχρι τότε, θα υπάρχει το δόλωμα των κάθε είδους ευρωπαϊκών επιδοτήσεων, με κόστος την πλήρη διάλυση της εγχώριας αγροτικής παραγωγής ώστε να γίνονται εισαγωγές, την απορρύθμιση της αγοράς εργασίας, την υπαγόρευση της ελληνικής μεταναστευτικής πολιτικής. Και αν ακόμη σε κάποιους φαίνεται “ευρωπαϊκός πολιτισμός” ο ενταφιασμός αγροτικών προϊόντων, ο απόλυτος έλεγχος της αγροτικής παραγωγής, τα voucher με απολαβές πείνας και χωρίς κανένα εργατικό δικαίωμα, οι ατομικές συμβάσεις εργασίας, τότε ευρωπαϊκός πολιτισμός θα πρέπει να θεωρηθούν και οι νεοναζιστικές πρακτικές της δανίας που κατάσχει τα τιμαλφή των προσφύγων, της αγγλίας που βάφει με κόκκινο χρώμα τις πόρτες των σπιτιών τους, αλλά και ολόκληρου του ευρωπαϊκού νότου που στοιβάζει τους πρόσφυγες σε στρατόπεδα συγκέντρωσης. Η “ευρωπαϊκή αλληλεγγύη” εκβιάζει την ελλάδα να διαλέξει ανάμεσα στην αποβολή από τη συνθήκη Σένγκεν και την “αποτελεσματικότερη φύλαξη” των συνόρων της, που πρακτικά σημαίνει την αποτελεσματικότερη δολοφονία προσφύγων στο Αιγαίο.\nΟποιοσδήποτε ελπίζει να δει πολιτική ή κοινωνική ανατροπή μέσα σε αυτήν την ευρώπη, το πιθανότερο που θα πρέπει να περιμένει είναι μια φασιστική ανατροπή τύπου ουκρανίας, την οποία άλλωστε η ευρωπαϊκή ένωση χρηματοδότησε, υποκίνησε, και εν τέλει αναγνώρισε. Μια ανατροπή που δεν μπορεί ποτέ να είναι προς όφελος των κατώτερων κοινωνικών στρωμάτων και που αντίθετα θα σημάνει την έλευση ενός σκοταδισμού ανελευθερίας, μισαλλοδοξίας και πλήρους υποταγής στο παγκόσμιο χρηματοοικονομικό κεφάλαιο. ΜΜΕ, εργατοπατέρες και δεξιοί κομματάρχες δεν εκφράζουν δημόσια τη φύση του καπιταλισμού, ούτε το ρόλο της ΕΕ στη διαμόρφωση της σημερινής οικονομικής πραγματικότητας. Ακόμη χειρότερα, από το δημόσιο λόγο και τη συνθηματολογία τους απουσιάζει οποιαδήποτε αναφορά στην ταξική διάσταση του αγώνα. Και όπως έχει διδάξει η ιστορία, οι συνθήκες κοινωνικού αναβρασμού χωρίς ταξικό πρόσημο και χωρίς απελευθερωτικές δυνάμεις να τον πλαισιώνουν, είναι έδαφος πρόσφορο για την ανάπτυξη του φασισμού· κάτι που αποδείχτηκε με το χειρότερο τρόπο στην πλατεία μαϊντάν της ουκρανίας.\nΟι ντόπιοι εκφραστές του μεγάλου κεφαλαίου συνειδητά προωθούν το φασισμό, επιμένοντας να ονομάζουν “αριστερή” μία κυβέρνηση που τίποτε αριστερό δεν έχει να δείξει, να θεωρούν “μαρξιστική” μια ξεκάθαρα νεοφιλελεύθερη κυβέρνηση που εφαρμόζει την πεμπτουσία της νεοφιλελεύθερης πολιτικής, να τσουβαλιάζουν μαζί με τον ΣΥΡΙΖΑ οτιδήποτε αριστερό, κομμουνιστικό ή αναρχικό υπάρχει, να προπαγανδίζουν ότι δεν υπάρχει κανένας άλλος τρόπος οικονομικής πολιτικής πέρα από την καπιταλιστική, φιλοευρωπαϊκή, νεοφιλελεύθερη οικονομία και, κατά συνέπεια, κανένας άλλος τρόπος κοινωνικής οργάνωσης πέρα από την κάθετη, συγκεντρωτική, κρατική οργάνωση.Ως προς το νέο ασφαλιστικό νομοσχέδιο, δεν πρέπει ούτε στιγμή να ξεχνάμε για ποιο λόγο έφτασαν τα ταμεία στη σημερινή οικτρή οικονομική κατάσταση. Για δεκαετίες το κράτος απομυζούσε τα αποθεματικά τους με κάθε δυνατό τρόπο. Τα χρησιμοποιούσε ως πηγή δανεισμού, με τόκους πολύ μικρότερους από αυτούς που απέδιδε ακόμη και ένας απλός τραπεζικός λογαριασμός. Κρατικοί αξιωματούχοι και διοικητές ταμείων χρησιμοποίησαν τα κεφάλαια προς ίδιον όφελος, προχωρώντας σε επενδύσεις υψηλού ρίσκου, με το κέρδος να διανέμεται σε ιδιώτες και κάθε είδους μεσάζοντες, ενώ τα ταμεία χρεώνονταν μόνο τις όποιες απώλειες. Χρηματιστήριο, δομημένα ομόλογα, PSI είναι μόνο μερικά από τα παραδείγματα που είναι γνωστά στο ευρύ κοινό, καθώς το πραγματικό μέγεθος της αρπαγής των χρημάτων των ασφαλισμένων δεν είδε ποτέ το φως της δημοσιότητας -και μάλλον ποτέ δεν θα το δει. Οι συντάξεις και η ασφαλιστική κάλυψη που καταβάλλονται στους ασφαλισμένους είναι ήδη πληρωμένες από αυτούς στο πολλαπλάσιο.\nΠραγματικά δεν μας ενδιαφέρει με ποιον τρόπο το κράτος θα βρει λύση στο πρόβλημα το οποίο το ίδιο δημιούργησε. Θεωρούμε απολύτως αυτονόητο για κάθε άνθρωπο να λαμβάνει σύνταξη, επίδομα ανεργίας και υγειονομική περίθαλψη που θα του επιτρέπει την αξιοπρεπή διαβίωση. Το δικαίωμα στην τροφή, τη στέγη, την υγεία, το ηλεκτρικό ρεύμα, την ύδρευση είναι αδιαπραγμάτευτο. Και πρέπει να παλέψουμε για να τα εξασφαλίσουμε εμείς για εμάς. Η πρώτη μάχη που πρέπει να κερδιθεί είναι να μπλοκάρουμε το νέο ασφαλιστικό. Όχι μόνο γιατί δεν γεννηθήκαμε για να δουλεύουμε όλη μας της ζωή και να πεθαίνουμε ανασφάλιστοι, αλλά γιατί αν αυτό εφαρμοστεί θα πρόκειται ίσως για τη μεγαλύτερη νίκη του διεθνούς και εγχώριου κεφαλαίου, μία τεράστια ήττα για τους από τα κάτω αυτού του κόσμου.\nΝα καταργήσουμε στην πράξη τα μνημόνια που μας έχουν επιβληθεί και ό,τι απορρέει από αυτά, αρνούμενοι να συμμορφωθούμε και να συμφωνήσουμε στη φυσική μας εξόντωση. Να προχωρήσουμε σε στάση πληρωμών, στερώντας από το κράτος τα πολύτιμα έσοδά του για ανακεφαλαιοποήση των τραπεζών, βάζοντας οριστικό τέλος στην κοινωνικοποήση των ζημιών του κεφαλαίου σε εμάς. Να συνειδητοποιήσουμε ότι η επίθεση ενάντια στη ζωή μας δεν θα σταματήσει, αντίθετα θα ενταθεί. Έχουμε ήδη αργήσει να στήσουμε τις δικές μας δομές. Χρειάζεται να οργανώσουμε τη δική μας παραγωγή τροφής, τα δικά μας ιατρεία, δικές μας κοινότητες αγώνα που θα εξασφαλίζουν και θα υπερασπίζονται το δικαίωμά μας στη στέγη, το ρεύμα και το νερό. Τίποτα ποτέ δεν κερδίθηκε χωρίς θυσίες και αγώνα. Η επαναστατική προοπτική είναι ανοιχτή μπροστά μας, δεν θα είναι εύκολη αλλά είναι απολύτως αναγκαία. Είναι ο μοναδικός ρεαλιστικός τρόπος για να συνεχίσουμε να υπάρχουμε ως άνθρωποι και όχι ως αποκτηνωμένες ατομικότητες-έρμαια στις ορέξεις των εκμεταλλευτών μας. Γιατί το μέλλον της ανθρωπότητας βρίσκεται στην αταξική, αναρχική κοινωνία.\nΝΑ ΑΚΥΡΩΣΟΥΜΕ ΣΤΗΝ ΠΡΑΞΗ ΤΟ ΝΕΟ ΑΣΦΑΛΙΣΤΙΚΟ ΝΟΜΟΣΧΕΔΙΟ\nΚΑΜΙΑ ΣΥΝΔΙΑΛΛΑΓΗ, ΚΑΜΙΑ ΣΥΝΑΙΝΕΣΗ, ΚΑΜΙΑ ΑΝΑΚΩΧΗ ΜΕ ΚΡΑΤΟΣ ΚΑΙ ΚΕΦΑΛΑΙΟ\nPrevious Post“Πλην όμως” στην κατάληψη ΕλαίαNext PostΚαφενείο με μουσική από soundtrack ταινιών στο στέκι